Preti li slom „valute budućnosti“ ili je na pomolu novo iznenađenje - Sputnjik Srbija\n00:20 19 Januar 2021\nPreti li slom „valute budućnosti“ ili je na pomolu novo iznenađenje\n18:31 08.08.2018 (osveženo 18:42 08.08.2018) Preuzmite kraći link\nPiše Anastasija Galanjina, Nenad Zorić\nAnastasija Galanjina, Nenad Zorić. Sputnik Srbija\nTeško je predvideti kretanje vrednosti bitkoina, jer on za razliku od akcija na berzi u čijoj osnovi leže kompanije, pre svega zavisi od opšte prihvaćenosti, odnosno njegovog omasovljenja i koliko će se realno koristiti u životu svakog pojedinca.\nKriptovaluta bitkoin prešao je ispod psihološke granice od 7.000 dolara i nastavlja da pada, pa se prodavao za 6.500 dolara, pokazuju podaci sa više berzi. I druge kripotavolute gube na ceni, ali je bitkoin u žiži, budući da čini oko 48,5 odsto čitavog tržišta kriptovaluta.\nBitkoin je za poslednjih nedelju dana probio već dve psihološke granice, zabeleživši vrednost ispod 8.000 dolara 31. jula, a ispod 7.000 dolara 5. avgusta i taj trend se nastavlja.\nKako se kalila kriptovaluta\nDmitrij Golubovski, analitičar finansijske grupe „Kalita-finans“, kaže za Sputnjik da je pad bitkoina čisto tehnička tema i da nema suštinskih razloga za takva kretanja. Bitkoin se ponaša kao i svaki rizični aktiv — kad dolar raste, oni padaju, primećuje Golubovski.\n„To je uvek neočekivano, ali u tome nema ničeg čudnog, štaviše, dok slične stvari padaju na nulu, jer iza nekih hartija od vrednosti stoji određena realnost, ovde nema nikakve realnosti. To nisu akcije kompanija, nisu obveznice neke zemlje koja realno postoje. To je valuta iza koje ništa ne stoji“, precizira Golubovski.\nPodsetimo da su kriptovalute, naročito bitkoin, postale naročito popularne delimično zbog oštrog skoka njihove vrednosti u 2017. godini, kad je bitkoin skočio sa 1.000 dolara na preko 20.000 dolara u jednom trenutku.\nNastanak bitkoina na obrisima poslednje svetske krize bio je, kako za Sputnjik napominje Nenad Gujaničić, glavni broker brokerske kuće „Momentum sekjuritiz“, svojevrstan izazov glavnim svetskim valutama — ova prva kriptovaluta nudila je prednosti kakve dolar, evro ili jen nisu mogli da ponude korisnicima.\nNaime, bitkoin nije kontrolisan od bilo kakve vrste regulatora poput centralne banke, već predstavlja decentralizovanu mrežu koja funkcioniše po jasno definisanom matematičkom protokolu, navodi dalje Gujaničić, pa ovako postavljen sistem registruje transakcije između korisnika putem kriptografije i digitalnog potpisa, te samim tim čuva privatnost učesnika.\nSamo trgovanje tim finansijskim instrumentom, prema kazivanju tog brokera, skopčano je sa veoma visokom volotilnošću, odnosno uobičajeno je da čak u toku jednog dana bitkoin fluktuira po nekoliko procenata, a da se čak dešavalo da skokovi i padovi budu između 5 i 10 procenata, a nekad i više.\n„Za to ima više razloga, ali je glavni da je to vrsta novotarije na svetskim finansijskim tržištima koja je zenit dostigla krajem prošle i početkom ove godine, kad je bitkoin faktički bio neka vrsta investicionog mehura, gde je kontinuirano rasla njegova vrednost i samim tim je dolazilo mnogo više investitora kako je cena rasla“, dodaje Gujaničić za Sputnjik.\nKako psihologija utiče na hlađenje bitkoina\nOno što se sad dešava, precizira dalje on, jeste da je početkom ove godine došlo do hlađenja cene tog finansijskog instrumenta i da jednostavno više nema te špekulativne manije koja je privukla dosta škepulativnog kapitala, pa se ta cena postepeno prilagođava nekim nižim nivoima.\n„Ključno pitanje je koja je prava vrednost bitkoina, jer, podsetićemo, jeste on pao sa nekog istorijskog maksimuma od oko 20 hiljada dolara na sadašnjih šest, sedam hiljada dolara, ali treba reći da je to višestruko više nego što je bila njegova vrednost početkom prošle godine, a da ne pričamo u nekoliko godina unazad“, ukazuje Gujaničić.\nNa pitanje zašto je došlo do pada interesovanja, on kaže da ako posmatramo špekulativni aspekt priče, činjenica je da bitkoin nije više u tom nekom uzlaznom trendu, već u silaznom i to je posledica psiholoških faktora, jer su na berzi generalno psihološki faktori mnogo jaki.\n„Kad neki finansijski instrument ima uzlazni trend, odnosno kontinuirano raste, veliki broj ulagača veruje da će se i dalje taj trend nastaviti, odnosno da će nastaviti da raste. I obrnuto, kad neka akcija ili neki rizičniji finansijski instrument poput bitkoina počne da pada, onda su očekivanja investitora da će se nastaviti u tom smeru“, pojašnjava taj broker.\nOno što je bitno za sâm bitkoin i generalno za sve kriptovalute, prema Gujaničićevom pojašnjenju, jeste njihova potencijalna prihvaćenost u svetu. Recimo, prošle godine je osim tih špekulativnih faktora na rast tražnje uticala i činjenica da je bitkoin pre svega, pa i neke druge kriptovalute, bio sve više prihvaćen u nekim trgovinskim lancima u pojedinim zemljama.\n„Što one više budu više omasovljene, odnosno, što više budu prihvaćene u nekim maloprodajnim lancima, one su atraktivnije i može se reći da dobijaju na vrednosti. I obrnuto, bili smo svedoci u proteklih nekoliko meseci da su bitkoin i druge kriptovalute zabranjivane u nekim zemljama i one su pod uticajem velikog broja tih regulatornih pretnji. Teoretski, ukoliko neka zemlja zabrani korišćenje kriptovaluta ili bitkoina, to u velikoj meri utiče na njegovu manju atraktivnost“, ističe Gujaničić.\nNa verovanje raste, na skepsu opada\nNa pitanje treba li očekivati da će bitkoin sad pasti na nulu ili ima budućnost, Dmitrij Golubovski, analitičar finansijske grupe „Kalita finans“, smatra da maksimum bitkoina tek predstoji.\n„Time rukovodi dosta jednostavna i cinična logika: ljudi koji su tu igru smislili, uložili u nju dosta veliki novac i taj novac treba odraditi. Temu bitkoina su nametnuli i izreklamirali mediji. Mislim da će biti napravljen novi talas interesovanja za kriptovalute, da bi oni koji su ušli u tu priču na samom početku, došli do maksimuma. A tek onda će bitkoin najverovatnije doživeti slom“, predviđa Golubovski za Sputnjik.\nS druge strane Nenad Gujaničić konstatuje da je veoma teško prognozirati budućnost bitkoina, ali je mišljenja da je preuranjeno izlaziti sa tvrdnjama da će bitkoin da zagospodari svetskim finansijskim sistemom, kao što se govorilo prošle godine u vreme njegove najveće ekspanzije, jer to neće dozvoliti glavni svetski centri finansijske moći, a to su glavne svetske centralne banke.\n„Ako kažemo da ima nekoliko tih centara,a kao što su američki FED, Evropska centralna banka i Centralna banka Japana, mislim da nećemo doći u situaciju da dolar, evro ili jen budu ugroženi od bitkoina ili drugih kriptovaluta. Naravno, ta priča ima veći broj aspekata, ali mislim da ukoliko kriptovalute dostignu neki nivo da bi mogle da ugroze ove glavne svetske valute te države, odnosno zajednice država imaju dosta instrumenata koji mogu da suzbiju rast kriptovaluta“, podvlači Gujaničić.\nBitkoin je zvanična valuta na teritoriji Srbije, i to nije sve\n„Taj sistem vrši svega nekoliko transakcija u sekundi, a u ovom trenutku troši struje koliko omanja zemlja. Viza, kada radi na maksimumu, obrađuje 50.000 transakcija u sekundi. Bitkoin ne može da joj konkuriše. Zato, kada kažu da su kriptovalute platni sistem budućnosti, to nije tačno“, tvrdi Golubovski.\nPrema prognozama investiciono-bankarske grupacije „Goldman saks“ vezanih za razvoj vrednosti najpoznatije kriptovalute, bitkoin se nikad neće vratiti na staro i njegova vrednost će dugoročno posmatrano biti uvek u padu. Tokom 2018. godine je bitkoin izgubio oko 45 odsto svoje vrednosti i mimo prognoza ove investiciono-bankarske grupe.\nNenad Gujaničić ponavlja da je izuzetno teško predvideti kretanje bitkoina, pre svega na kraći vremenski period, ponavlja Nenad Gujaničić, pa čak i na duži vremenski period, jer je bitkoin atipičan finansijski instrument i za razliku od akcija na berzi, u čijoj osnovi leže same kompanije, bitkoin pre svega zavisi od njegove opšte prihvaćenosti, odnosno njegovog omasovljenja i koliko će se on realno koristiti u životu svakog pojedinca.\n„Ono što je najveća prednost kriptovaluta, jeste ta blokčejn tehnologija i činjenica da su te kriptovalute za razliku od klasičnih valuta, poput evra i dolara, dosta autonomne i ne zavise od političkog centra, te u tom nekom smislu imaju mogućnost da budu prilično čiste, nezavisne i da imaju dosta veliki potencijal“, rezonuje Gujaničić.\nMeđutim, ono što generalno tome fali, prema njegovom mišljenju, jeste pre svega činjenica da glavne centralne banke neće dozvoliti da imaju konkurenciju na polju glavnih svetskih valuta, što znači da je malo verovatno da će biti prestignuti oni nivoi koji su bili tokom prošle zime, iz prostog razloga što je to bio deo nekog investicionog mehura koji se malo izduvao, pa bi opet trebalo da se desi neka malo veća pompa oko toga da se približimo tim nivoima.\nAzija srušila bitkoin\nBitkoin — teorija zavere ili dobra zarada\nBitkoin prešao granicu od 20.000 dolara\nKakav bitkoin! Svet je poludeo za novom kriptovalutom — lajtkojnom\nšpekulanti, evropska centralna banka, američke Federalne rezerve, rudarenje, kriptovalute, akcije, Bitkoin, juan, vrednost, evro, dolar, kompanije, berza


Partizan zabeležio još jedan trijumf za protivničku ekipu - Njuz.net\nPartizan podjednako uspešan i kod kuće i na gostovanjima FOTO: Tanjug\nPartizan zabeležio još jedan trijumf za protivničku ekipu\nBEOGRAD, 2. novembar 2015, (Njuz) – Nakon odigranog meča u okviru 16. kola Superlige Srbije, fudbaleri Partizana su sigurnom igrom zabeležili još jedan trijumf za protivničku ekipu, ovog puta protiv Metalca iz Gornjeg Milanovca.\nTrener Partizana Ljubinko Drulović kaže da je srećan što i pod njegovim vođstvom klub ima kontinuitet rezultata.\n– Moj prethodnik Milinković imao je zavidan skor u prvenstvu uspevši da većinu protivnika ostavi neporaženim tako da sam se ja trudio da produžim taj niz pobeda za naše protivnike i evo, za sada mi to uspeva –izjavio je Drulović.\nPodsećamo da je Partizan ove jeseni, uz po koji remi, uglavnom beležio pobede za svoje rivale. Bio je u tome podjednako uspešan i kod kuće i na strani, tako da ima prednost u odnosu na večitog rivala Crvenu zvezdu od -19 bodova.\n– Iskreno, kada sam dolazio u Partizan, nisam očekivao da naša liga ima toliko kvalitetnih timova koji su kadri da nam se žustro suprotstave. Ipak, to nam je pomoglo u našim naporima da ostvarimo što veću bodovnu razliku u odnosu na konkurente za titulu. Nadam se da ćemo ovaj niz uspeha naših rivala nastaviti i u daljem toku prvenstva – rekao je Drulović.\nU Fudbalskom savezu Srbije su saopštili da su ovakvi rezultati Partizana, naročito ako se porede sa njihovim rezultatima na evro-sceni, samo dokaz da je naša liga daleko većeg kvaliteta od UEFA Liga Evrope.\n02/11/2015 u 17:39\nSvojom izjavom FSS samo pokusava da zamagli pravu istinu – da u Srbiji treba promenuti puno vise i puno vislje od jednog trenera jednog kluba, da bi se popravio fudbal u Srbiji!\n02/11/2015 u 21:48\nЉубинково излагање на час је прекинула кафе куварица уносећи пуну џезву домаће кафе, две шољице (једну за Марка) и 200 грама кафе да понесе Љубинковом колеги из Звезде, грофу стела роса, а поклон је Друловић пропратио речима да Партизан свој успешан низ победа за противничку екипу можда неће наставити против вечитог ривала, али бар кафе има…


Ovogodišnja Liga šampiona Starog kontinenta okuplja 18 muških i 14 ženskih timova, a Srbiju će u muškoj konkurenciji predstavljati aktuelni šampion Crvena zvezda kao i Rakovica i Kinezis iz Niša, dok će u ženskoj konkurenciji nastupiti šmpioska ekipa Slavije iz Novog Sada, ODŽK Beograd i Borac iz Novog Sada.\nDžudisti Crvene zvezde ne kriju da im je želja da nadmaše rezultat ostvaren u Holandiji pre dve godine kada su osvojili bronzanu medalju.\nPredsednik Džudo saveza Srbije Ivan Todorov ističe da su se srpski klubovi vratili na evropsku scenu.\n- Crvena zvezda i Rakovica su stalni učesnici Lige šampiona, Zvezda je 2014. godine bila treća, a ovo je prilika i da naša dva ženska tima učestvuju prvi put posle dugog niza godina. Nadam se da ćemo i u klupskom džudou napraviti iskorak u Evropi - rekao je Todorov.


OCD: Srbija je dalja od EU u odnosu na prošlu godinu - European Western Balkans\nBEOGRAD – Na osnovu izveštaja Evropske komisije Srbija je dalja od EU u odnosu na prošlu godinu, a poražavajuće je što su organizacije civilnog društva godinama vlastima ukazivale na iste probleme koji su bili predmet kritike i Evropske komisije, poručeno je na “Javnom čitanju izveštaja Evropske komisije”, u organizaciji Fondacije Centar za demokratiju i portala European Western Balkans.\nIzvršna direktorka Fondacije Centar za demokratiju Nataša Vučković istakla je da je izveštaj Evropske komsije važan, jer je to celovita slika zemlje u kojoj živimo, viđena od stranih posmatrača.\nOna je dodala da izveštaj govori o tome šta bi Srbija trebalo da uradi kako bi život građana bio bolji, ne samo u ekonomskom smislu.\nVučković je ocenila da građani nemaju pravu sliku o tome šta u izveštaju zaista piše.\n“Izuzetno je važno nastaviti sa praksom javnog čitanja izveštaja Evropske komisije, jer se već nekoliko godina o njemu ne raspravlja u Parlamentu, a građani preko medija ne dobijaju tačan i precizan pregled šta sve piše u izveštaju”, istakla je ona.\nPredsednik Upravnog odbora Centra za evropske politike (CEP) Srđan Majstorović ocenio je da izveštaj Evropske komisije pruža objektivnu sliku stanja u Srbiji, koja nije onakva kakva bi trebalo da bude, s obzirom na to da Srbija teži liderstvu na Zapadnom Balkanu kada su u pitanju evropske integracije.\n“Značaj ovog izveštaja je veliki, jer po prvi put Evropska Komisija u skladu sa novom metodologijom posmatra elemente bitne za napredak Zapadnog Balkana ka EU, uprkos tome što ne znamo da li je Srbija prihvatila novu metodologiju”, rekao je Majstorović.\nOn je objasnio da je značajno to što će se uskoro sazvati međuvladina konferencija na kojoj će biti razmatrani detalji ovog izveštaja.\nPrema njegovim rečima, to je korak napred, jer će političari sa Zapadnog Balkana moći da kažu kako oni vide ovaj izveštaj, što nije ranije bila praksa.\nMajstorović je ocenio da Srbiji godinama nedostaje opredeljenje i određenje Vlade prema izveštaju, kao i procedura njegovog slanja u Narodnu skupštinu na detaljnije razmatranje.\n“To je nešto što godinama nedostaje i to je jedan od razloga što se preporuke pojavljuju u identičnoj formi svake godine. To šalje pogrešnu sliku prema javnosti i građanima EU, čiji novac Srbija koristi, ne bi li unapredila svoje zakone i institucije”, rekao je Majstorović, dodajući da se Srbija neozbiljno odnosi prema preporukama Evropske komisije.\nMajstorović je istakao da je EK dala sumornu sliku stanja demokratije, ali i da je apostrofirala sve ono na šta je civilno društvo godinama ukazivalo.\n“Evropska komisija apostrofirala je postojanje podeljenog društva, neravnopravne uslove na izborima, nepoštovanje preporuka OEBS/ODIHR-a. Sve to nije u neskladu sa onim što domaće i strane nevladine organizacije ukazuju kao problem”, rekao je Majstorović.\nKako je istakao, izveštaj primećuje da Srbija ostaje samo deklarativno posvećena članstvu, a da istovremeno izjave zvaničnika umanjuju kredibilitet Srbije kao kandidata za članstvo u EU.\nOn je takođe ocenio da postoji problem tumačenja izveštaja, kao i da on ne bi trebalo da se prihvata kao kritika radi kritike, već smernica da se neophodne reforme moraju ubrzati.\nPotpredsednik Evropskog pokreta u Srbiji (EPuS) Vladimir Međak podsetio je da pluralizam jedna od osnovnih vrednosti Evropske unije, a da je EK u svom izveštaju jasno rekla da sadašnji sastav Parlamenta nije pogodan za razvoj pluralizma u društvu.\nOn je rekao da, ako se pogleda izveštaj EK, Srbija u političkom kriterijumu ima najniže ocene.\nMeđak je napomenuo da sa novom metodologijom počinje i praćenje funkcionisanja demokratskih institucija, što postaje novi kriterijum za Zapadni Balkan.\n“Suština pretpristupnih pregovora je da jednu po jednu obavezu skidate sa liste, a mi umesto da ih skidamo, mi ih dodajemo. Novi kriterijum je i praćenje retorike, koju rukovodstvo vodi prema EU. Javna komunikacija prema građanima, kada je u pitanju Evropska unija, moraće da bude nedvosmislena. Praćenje komunikacija ka EU i reforme će biti od suštinske važnosti za napredak, što je predviđeno i Zagrebačkom deklaracijom, koju je Srbija prihvatila”, objasnio je Međak.\nKako je istakao, EK ovog puta po prvi put ocenjuje klauzulu o balansu, koja se može pokrenuti ukoliko ne postoji napredak u pogavljima 23, 24 i 35, čime pregovori mogu biti suspendovani.\n“Evropska komisija za Crnu Goru kaže da je ukupni balkans ispunjen, dok za Srbiju kaže da je ‘u ovom trenutku ispunjen’. Ovakva razlika u rečniku pokazuje i da postoji različito gledište prema Srbiji i Crnoj Gori. Ovo je upozorenje za Srbiju, koje dolazi kao produkt nove metodologije”, rekao je Međak.\nGolubović: Izveštaj ima jake političke poruke\nKatarina Golubović, predsednica Komiteta pravnika za ljudska prava (YUCOM), ocenila je da već drugu godinu za redom izveštaj EK nije tehnička stvar, već da ima jake političke poruke koje su sve preciznije.\n“Sva dokumenta koja procenjuje, ne radi više sa stanovišta da li ona postoje ili ne, nego da li ispunjavaju svrhu zbog koje se i donose. To je nešto što ohrabrujuće za građane Srbije, jer se vidi da se posmatra kontinuitet. Buduća vlada će morati da ispuni ono što je prethodna obećala”, rekla je ona.\nKada je u pitanju pravosuđe, Golubović je istakla da Evropska komisija očekuje da će novi sastav parlamenta podržati inicijativu vlade da se promeni Ustav u delu koji se tiče pravosuđa, ali i da će parlament omogućiti dijalog o tome, koji do sada nije postojao.\nPrema njenim rečima, Evropska komsija je primetila i veliki politički pritisak na sudstvo i nepostojanje sankcija za kršenje kodeksa ponašanja po ovom pitanju.\n“Kada se govori o strateškim dokumentima, Komisija kaže za strategiju pravosuđa da način na koji je doneta nije dobar, jer pravosuđe nema finansijsku nezavisnost. EU insistira na finansijskoj nezavisnosti, jer je to uslov nezavisnog pravosuđa. Komsiija ukazala da je jasno da u bilo kakvom strateškom dokumentu vlada ne planira da ostvari taj cilj finansijske nezavisnosti i to se oštro kritikuje”, objasnila je Golubović.\nOna je naglasila da je veliki deo izveštaja posvećen Regulatornom telu za elektronske medije (REM), gde se kritikuje metodologija na osnovu koje su se merili minuti političkih aktera na nacionalnim frekvencijama.\nGolubović je dodala da Evropska komisija konstatuje da izbori nisu bili fer kada je u pitanju medijska promocija te opet poziva Srbiju da tu situaciju promeni.\nBojan Elek, istraživač Beogradskog centra za bezbednosnu politiku (BCBP), rekao je da iz Brisela prepoznaju simuliranje Srbije, kada je u pitanju borba protiv organizovanog kriminala.\n“Postoji simulacija, kroz masovna hapšenja, gde imamo zvučna imena akcija, u kojima policija hapsi stotine ljudi za dela koja nisu međusobno povezana. EK primećuje, da uprkos tome, mali broj ljudi zaista završi iza rešetaka”, rekao je Elek.\nVučković: Socijalna dimenzija uvek ostane u senci političkih i ekonomskih kriterijuma\nIzvršna direktorka Fondacije Centar za demokratiju Nataša Vučković, naglasila je da socijalna dimenzija uvek ostane u senci kako političkih, tako i ekonomskih kriterijuma koje Evropska komisija ocenjuje.\n“Poglavlje 19 (Socijalna politika i zapošljavanje) odgovara na brige građana iz svakodnevnog života. U ovom delu izveštaja iz godine u godine se ponavljaju reforme koje se ne sprovode”, istakla je Vučković.\nOna je rekla da je Evropska komisija uočila da nezaposlenost nikada nije bila manja u Srbiji, ali je pri tom uzela u obzir da je značajan pad prouzrokovan velikim odlivom stanovništva u inostranstvo.\nMarko Savković, programski direktor Beogradskog fonda za političku izuzetnost, rekao je da kada je u pitanju regionalna saradnja, Srbija je bez napretka, iako je Izveštaj pohvalio inicijativu “Zelenih koridora”, kao i opredeljenje Srbije prema regionalnoj saradnji kroz inicijativu “mali Šengen”.\nPrema njegovim rečima, Evropska komisija konstatovala je uvećanje od 30% budžeta za odbranu, a kada je reč o odnosu sa Rusijom i Kinom, EK se opredelila za pregled odnosa, ali se uzdržala od bilo kakvih zaključaka i ocena.\nGlavni i odgovorni urednik portala European Western Balkans, Nemanja Todorović Štiplija, rekao je da su izveštaji Evropske komsije, od promene metodologije u njihovoj izradi 2015. godine, postali komparativniji, jer se mogu porediti nalazi EK sa zemljama koje imaju isti status kao i Srbija.\nŠtiplija je ocenio da je politička klima u Albaniji i Severnoj Makedoniji pogodnija za ubrzanje reformi, nego u Srbiji i Crnoj Gori.\n“Proces evropskih integracija u Srbiji je usporen, ne voljom građana, već voljom političkih elita. Nadam se da će nova crnogorska vlada uspeti da ubrza reforme, posebno kada je u pitanju pravosuđe”, zaključio je Štiplija.\nBojan ElekFondacija Centar za demokratijuIzveštaj Evropske komisije 2020Katarina GolubovićMarko SavkovićNataša VučkovićSrđan MajstorovićVladimir Međak


source.ba | MFS-EMMAUS organizovao Dan djece bez jednog ili oba roditelja\nUdruženje Međunarodni forum solidarnosti - Emmaus (MFS-EMMAUS) je, kao i svake godine, uz podršku IHH organizacije iz Turske organiziralo druženje i izlet za 120 djece , povodom obilježavanja Dana jetima/djece bez jednog ili oba roditelja.\nU nedjelju su djeca posjetila džamiju Ferhadiju u Banjoj Luci gdje im je održan historijski čas o tom lokalitetu, a potom je za njih na ranču "Zelena dolina" pripremljen cjelodnevni program.\nDruženju s djecom prisustvovali su predstavnici i volonteri turske organizacije IHH Insani Yardim Vakfi koji su finansijski podržali aktivnosti.\nMFS-EMMAUS uz pomoć donatora, učestvuje u mjesečnom stipendiranju više od 1.600 djece s područja cijele Bosne i Hercegovine, saopćeno je iz tog udruženja.\nRealizacija projekta "Sponzorstvo djece bez jednog ili oba roditelja - jetima" započela je 2011. godine, a odnosi se na pružanje novčane pomoći, kupovinu školskog pribora, odjeće i obuće, izgradnju kuća za porodice kojima je to neophodno, održavanje edukativnih i zabavnih radionica, organiziranje izleta i druženja te socio-ekonomsko osnaživanje majki jetima.\nTagovi: Dan djeceEmmaus


Izvor: Radio Televizija Vojvodine, 14.Jun.2018, 16:26\nNeki od kadrova >> Pročitaj celu vest na sajtu Radio Televizija Vojvodine << prikazuju stotine Severnokorejaca koji frenetično tapšu i mašu državnim zastavama dok gledaju snimke sletanja aviona kojim je severnokorejski lider doleteo u Singapur na sastanak sa američkim predsednikom.\nUz gromoglasnu zvučnu podlogu, dokumentarac prikazuje snimke Kimovog putovanja u Singapur i prati ga od dolaska u nedelju do odlaska u utorak uveče.\n"Puno lidera različitih zemalja posetilo je Singapur, ali u istoriji Singapura nije viđeno da su ulice bile prepune ljudi koji su izražavali dobrodošlicu", govori narator u dokumentarcu.\nTramp Kimu: Vidimo se - tvrdi "čitač sa usana"\nKim Džong Un spomenuo je na kraju susreta s Trampom mogućnost novog sastanka, a Tramp je uzvratio rečima "kad god budeš spreman", tvrdi engleski čitač usana i ekspert za govor tela Daren Saton.\nBritanski "San" piše da je ovaj Trampov potez možda i dobro osmišljena taktika, jer kako mediji tvrde, vođa Severne Koreje voli "čašicu", a navodno je i tokom prethodnih godina uvezao hiljade dolara vredan alkohol za ličnu upotrebu.\nSaton kaže za "San" da je analizom snimaka utvrdio da su se dvojica lidera pozdravila na engleskom, rekavši "drago mi je što smo se upoznali, gospodine predsedniče", nakon čega je Tramp rekao "hvala, hvala puno".\nVAŠINGTON - Sjevernokorejska državna televizija objavila je dosad neviđene fotografije i snimke nedavnog istorijskog susreta sjevernokorejskog lidera Kim Džong-una i američkog predsjednika Donalda Trampa u Singapuru, javlja CNN...Državna televizija Sjeverne Koreje objavila je dokumentarni film...\nObjaviljeni dosad NEVIĐENI SNIMCI susreta Kima i Trampa i zeteći će vas (VIDEO)


RADIO-XXL – izbori za presednika\nIzbori za novog stanovnika Andrićevog venca\nSrbija danas jedanaesti put bira predsednika države. Na 8.396 biračkih mesta pravo da iskoristi svoj glas ima 6.724.949 građana, koji će izabrati jednog od 11 kandidata. Srbija je do sada imala pet predsednika – najmlađi je bio Boris Tadić, a najstariji Slobodan Milošević.\nNajveća izlaznost bila je na prvim višestranačkim izborima 1990, kad je iznosila neverovatnih 71,5 odsto, dok je najmanja bila 2003, kad je izašlo svega 38,79 odsto građana. Kad je reč o broju onih koji su imali pravo da izađu na izbore i glasaju, rekord je zabeležen 1997. godine, kad je bilo 7.226.947 na uspelim izborima u decembru, odnosno 7.225.860 u drugom krugu.\nOno po čemu je još karakteristična 1990. jeste da je te godine bio najveći broj kandidata koji su se nadmetali za šefa države – 32, dok je 2003. godine u trci za predsednika bilo svega šest kandidata.\nDa je funkcija predsednika države „muški“ posao, pokazuje i ovogodišnja ponuda, u kojoj nema nijedne žene među kandidatima. Čast lepšeg pola do sada je branilo šest dama: Ljiljana Ćuić, princeza Jelisaveta Karađorđević, Ljiljana Aranđelović, Milanka Karić, Jadranka Šešelj i Danica Grujičić.\nsvi presenici srbije\nS. Đurić – I. Kljajić


I dalje problemi u javnom prevozu - Ritam Grada - vesti Kragujevac\nNaslovna Vesti I dalje problemi u javnom prevozu\nI dalje problemi u javnom prevozu\nUsled utabanog snega na kolovozu autobusi javnog gradskog i prigradskog prevoza i danas na pojedinim linijama saobraćaju skraćeno. U gradskom prevozu od ukupno 21 linije skraćene su 4, a u prigradskom od 14 skraćeno je 5 linija.\n• Linija 10 Erdeč – Maršić, saobraća do škole u Maršiću;\n• Linija 16 V. Polje – Desimirovac (Selo), saobraća do pumpe u Desimirovcu;\n• Linija 17 Baljkovac – Dom starih (Jezero), saobraća do Doma starih i okretnice u Ždraljici ( ne saobraća do Baljkovca);\n• Linija 19 Denino Brdo – Centar – Denino Brdo, ne saobraća kroz Uglješnicu;\n• Linija 600 Kragujevac (Autobuska stanica) – Sugubina – Prvi Rakalj, saobraća do Prvog raklja (ne saobraća kroz Veliku Sugubinu);\n• Linija 602 Kragujevac (Autobuska stanica) – Ramaća – Kamenica, ne saobraća kroz Ramaću i Dobraču;\n• Linija 608 Kragujevac(A.Stanica) – Mind park – Gornje Jarušice, saobraća do doma u Jarušicama;\n• Linija 609 Kragujevac (Autobuska stanica) – Pajazitovo – Mala Vrbica, saobraća do Pajazitova ( ne saobraća do Male Vrbice);\n• Linija 612 Kragujevac (Autobuska stanica) – Vinjište, saobraća do škole u Vinjištu;\nPrethodni članakKošarkaši Radničkog izborili plasman u završnicu kupa\nSledeći članakKoronavirusom zaraženo još 428 Kragujevčana


"Žuti prsluci" nastavljaju proteste - Novagaszeta.rs\n„Žuti prsluci“ su i dalje mobilisani, a novi protesti biće održani sutra širom Francuske, saopštili su predstavnici ovog pokreta.\nUkoliko demonstracije budu održane, to će biti sedma subota uzastopno da građani izražavaju protivljenje politici predsjednika Emanuela Makrona.\nPredstavnik ovog pokreta Benžeman Koši rekao je da će demonstracija biti i u večeri dočeka Nove godine kako bi se pokazalo da „mobilizacija neće biti okončana“ sa početkom 2019. godine, prenio je AFP.\nKoši je upozorio da će, ukoliko dosadašnji ustupci Makrona ne budu povećani, krajem januara uslijediti „opšta mobilizacija“. Gradska uprava Pariza juče je saopštila da će proslava dočeka Nove godine na Jelisejskim poljima biti održana uprkos planu o održavanju protesta u poznatoj aveniji.\nDesetine hiljada turista i stanovnika Pariza tradicionalno se okupljaju u novogodišnjoj noći u ovom bulevaru, koji se završava Trijumfalnom kapijom. Jelisejska polja su bila poprište nasilja tokom demonstracija protiv Makrona, a Trijumfalna kapija je oštećena 1. decembra.\nTagged Francuska, protesti, žuti prsluci


Republika Srpska: Ukinut policijski čas, na snazi je vanredna situacija – Televizija srpske dijaspore\nRepublički štab za vanredne situacije, ukinuo je danas policijski čas u Republici Srpskoj.\nMinistarka uprave i lokalne samouprave Republike Srpske, Lejla Rešić, izjavila je da je policijski čas ukinut, s obzirom na to da je juče ukinuto i vanredno stanje.\nOna je dodala, da će resorna ministarstva ugostiteljskim i trgovinskim objektima, uputiti pisanu instrukciju kako će ubuduće raditi, a dok je ne dobiju, radi se onako kako je trenutno na snazi.\nRešićeva je podsjetila, da je 20. maja ukinuta mjera kućne izolacije, za lica koja dolaze iz inostranstva, dok je na snazi ova mjera izrečena po nekom drugom osnovu.\n“Komunalna policija nastavlja da kontroliše lica, koji imaju po drugim osnovama izrečenu mjeru kućne izolacije, da li su izašli iz karantina ili imali kontakt sa potencijalnim zaraženim ili bilo koji drugi razlog, zbog kojih im je izrečena ova mjera”, navela je Rešićeva.\nOna je dodala, da je Štab dao saglasnost za održavanje lokalnih parlamenata Gradišci, Donjem Žabaru, Novom Gradu, Milićima, Stanarima i Palama, uz obavezu pridržavanja propisanih mjera fizičke distance, dezinfekcije i nošenja zaštitne opreme.\n“Od danas, lokalne zajednice nemaju obavezu slati ove zahtjeve i mogu normalno zakazivati svoja radna tijela, poštujući preporuke nadležnih institucija, da bi zaštitili javno zdravlje”, poručila je Rešićeva.\nOna je pojasnila, da je nošenje maski u zatvorenim prostorima obaveza, a na javnom mjestu, ukoliko ima više lica na okupu.\nMinistarka prosvjete i kulture Srpske, Natalija Trivić, rekla je da je Štab odlučio da završni razredi osnovnih i srednjih škola mogu da proslavljaju maturu, ali ne više od 50 osoba na jednom mjestu.\nOna je navela, da su direktori škola u obavezi da obezbijede okupljanja, koja ne prelaze taj broj.\nlejla Resicna snazi jenatalija trivicpolicijski casrepublika srpskaukinutvanredna situacija\nSrbija – nevrijeme: Na oluju, jačine termonuklearne bombe, ispaljeno 990 raketa!


Istočna Ilidža - 1\nSastanak lidera opozicije, domaćin Šarović: Nećemo stati\nU Istočnoj Ilidži počeo je sastanak lidera opozicije iz Republike Srpske.\nSlužbenik uhapšen zbog sumnje da je primio više od 18.000 KM mita\n08. 09. 2020 13:20\nLice iz Istočne Ilidže čiji su inicijali S.Š uhapšeno je zbog sumnje da je izvršilo krivično djelo primanje oko 18.130 KM mita od preduzeća iz Sarajeva, saopšteno je iz Ministarstva unutrašnjih poslova RS.\n31. 07. 2020 14:39\nISTOČNA ILIDŽA - Šetalište na Dobrinji jedan u opštini Istočna Ilidža nosiće ime uglednog hirurga doktora Miodraga Lazića koji je nedavno preminuo, a za ovu odluku na današnjoj sjednici glasali su svi odbornici Skupštine opštine Istočna Ilidža.\nOtvoren novi zatvor u Istočnoj Ilidži\n22. 07. 2020 11:02\nISTOČNA ILIDŽA - Zavod za izvršenje krivičnih sankcija, pritvora i drugih mjera BiH svečano je otvoren danas u Vojkovićima u opštini Istočna Ilidža.\nISTOČNA ILIDŽA - Predsjednik SNSD-a Milorad Dodik izjavio je da opština Istočna Ilidža zaslužuje da ima pravo vođstvo, da korespondira sa republičkim i gradskim organima vlasti i da pokuša učiniti sve da riješi važne infrastrukturne probleme kako bi obezbijedila što bolje uslove za sve stanovnike ove lokalne zajednice.\nZabrana kretanja i između Istočnog Novog Sarajeva i Istočne Ilidže\n10. 04. 2020 20:32\nISTOČNO SARAJEVO - Opština Istočno Novo Sarajevo saopštila je da je u dane vikenda na snazi zabrana kretanja i između ove i opštine Istočna Ilidža.\nBožović: "Ilidža putevi" će tokom dana posuti saobraćajnice\n24. 03. 2020 10:56\nISTOČNA ILIDŽA - Načelnik opštine Istočna Ilidža Marinko Božović izjavio je da je jutros zbog snijega preduzeću "Ilidža putevi" izdat nalog da pospe saobraćajnice na području ove lokalne zajednice, što će, kako je naveo, veoma brzo biti urađeno.\nOpljačkana kladionica u Istočnoj Ilidži\n16. 12. 2019 10:54\nISTOČNO SARAJEVO - Nepoznata maskirana osoba je, uz prijetnju nožem, ukrala određen iznos novca od radnice kladionice u Istočnoj Ilidži.\n21. 11. 2019 15:55\nPALE - Odbornici Skupštine opštine Pale odrekli su se odborničke mjesečne naknade koja ukupno iznosi oko 10.500 KM kako bi pomogli liječenje u inostranstvu djevojčice Ivane Bjelogrlić iz Istočne Ilidže, koja vodi tešku bitku za život, nakon što joj je dijagnostikovan tumor bubrega, a pozvali su i druge funkcionere i privatnike u BiH da pomognu.


Rusija i Kina protiv liderstva SAD - Jutarnji GLASnik\nRusija i Kina protiv liderstva SAD\nRusija i Kina su u četvrtak na Generalnoj skupštini Ujedinjenih nacija (UN) otvoreno istupile protiv liderske pozicije SAD u svetu i ministri inostranih poslova obe zemlje u govorima su naglasili da Amerika gubi status superdržave, navodi se u komentaru američke televizije CNN.\nFoto. Sinhua, Printscreen/ Intermagazin\nSergej Lavrov i Van Ji uputili su izazov liderskoj poziciji SAD u svetu bespoštednom kritikom na račun neprijateljskog stava administracije Donalda Trampa prema Iranu, vojne histerije usmerene protiv Severne Koreje i odnosa prema svetu u celini, navodi se u tekstu na sajtu CNN, prenosi Sputnik.\nKako se ističe, njih dvojica su iskoristili prvi Trampov nastup pred UN da bi svoje zemlje predstavili kao pobornike mirnog, demokratskog i promišljenog pristupa međunarodnim pitanjima.\nKinezi i Rusi nisu, kako se ističe, propustili šansu da iskažu mišljenje o tome da globalizacija, tehnološki napredak i tržište u razvoju zbacuju Sjedinjene Države sa pozicije superdržave.\nProces formiranja policentričnog svetskog poretka je objektivna tendencija, izjavio je tokom obraćanja u Generalnoj skupštini UN Lavrov, dodavši da će tome morati da se prilagode svi, uključujući i one koji su navikli da se u svetu ponašaju kao gazde.\nRuski ministar je rekao i da se raduje što je Tramp dva dana pre njega naglasio važnost poštovanja principa suvereniteta, ali su to, ističe CNN, bile jedine dobre reči o SAD.\nLavrov je rekao da strahuje zbog spirale sukoba oko Severne Koreje, aludirajući na Trampovu retoriku o nuklearnoj pretnji Pjongjanga, navedeno je u tekstu.\nAutor ocenjuje da je ruski šef diplomatije pokušao da predstavi Rusiju na svetskoj pozornici kao silu koja se zalaže za ravnotežu, stabilnost i mir, bez obzira na to što je „Moskva izvršila invaziju na Krim i anektirala ga.\nLavrov je potpuno ozbiljno, dodaje se, pozvao UN da izrade pravila odgovornog ponašanja u digitalnoj sferi, iako je Rusija sasvim nedavno sama pokušala da „sabotira izbore u SAD posredstvom serije sajber-napada.\nMinistar inostranih poslova Kine Van Ji je istakao da je živimo u eri u kojoj se sve više teži multipolarnom svetu i da preživljavamo duboke promene na međunarodnom planu i na nivou ravnoteže snaga, navedeno je u tekstu.\nPozvavši Ujedinjene nacije da ostanu u centru svetskog poretka, kako bi zemlje mogle da budu ravnopravne i da se zajedno bave međunarodnim poslovima, Van je podsetio da je\nSavet bezbednosti dužan da daje primer i naglasio da dijalog ima prednost nad konfrontacijom, navodi CNN.\nTagged KINA, RUSIJA, SAD, UJEDINJENE NACIJE\nPosted on 27/10/2017 27/10/2017 Author Redakcija Jutarnji GLASnik\nRuski predsednik Vladimir Putin učestvovao je u vojnoj vežbi tokom koje je lično ispalio četiri balističke rakete, javio je danas AP pozivajući se na portparola Kremlja Dmitrija Peskova. Rusko ministarstvo odbrane je preciziralo da su tri balističke rakete ispaljene iz nuklearnih podmornica dok je jedna ispaljena sa lansirne rampe. AP podseća da je ova vežba […]\nPosted on 23/02/2018 Author Redakcija Jutarnji GLASnik\nNemački sud je odložio odluku o zabrani dizel vozila u gradovima, a takva odluka mogla bi da ima enormne posledice na moćnu automobilsku industriju Nemačke. Savezni sud u Lajpcigu počeo je ročište i očekivalo se da donese presudu za nekoliko sati, navodi Asošiejted pres. Ali sudije su navele da je proces trajao duže od očekivanog […]\nTri decenije od 8. sednice CK SKS\nPosted on 28/07/2017 28/07/2017 Author Redakcija Jutarnji GLASnik\tComment(0)


Eksproprijacijom se rešava pitanje nelegalnih objekata\n2021-11-25 10:17:32 0 komentara Autor: Agroinfo.rs\nPotpredsednik Vlade Republike Srbije i ministar poljoprivrede, šumarstva i vodoprivrede Branislav Nedimović izjavio je da se izmenama i dopunama Zakona o eksproprijaciji skraćuju rokovi za postupanje nadležnih organa, rešava se pitanje nelegalnih objekata eksproprijacije i definiše pitanje administrativnog prenosa.\nNedimović je, obrazlažući ove zakonske izmene u Skupštine Srbije, objasnio da se njima određuje da predmet eksproprijacije mogu biti svi oblici svojine, pa i nepokretnosti u javnoj svojini, što do sada nije bio slučaj.\nOn je precizirao da se skraćuju rokovi za postupanje organa u čijoj je nadležnosti postupanje po zahtevu za utvrđivanje javnog interesa i proširuje osnov za utvrđivanje javnog interesa.\nPokazalo se kao opravdano da se javni interes utvrdi u slučaju rekonstrukcije i adaptacije već postojećeg objekta, a ne samo za slučaj njihove izgradnje, i to u slučaju kada je realizacija projekta radi izgradnje objekta od značaja za Srbiju i kada je taj projekat deo međudržavnog sporazuma, naveo je potpredsednik Vlade.\nNedimović je objasnio da je dolazilo do problema u slučaju nekih železničkih koridora, gde je postojala potreba za eksproprijacijom, a radilo se o rekonstrukciji.\nTo se dešavalo u slučaju rekonstrukcije pruge Niš–Dimitrovgrad. Veliki broj objekata na putu nekada je bio u javnoj svojini, pa je kroz privatizaciju prešao u privatnu. I onda ne možete lako da dođete do tih parcela koje su neophodne za rekonstrukciju, istakao je potpredsednik Vlade.\nOn je, obrazlažući izmene Zakona o poljoprivredi i ruralnom razvoju, rekao da je jedan od ciljeva uvođenje takozvanog E-agrara, i najavio da se do kraja decembra očekuje potpisivanje za program IPARD 3 (bespovratna sredstva za poljoprivredu) u iznosu od 280 miliona evra.\nNovih 280 miliona evra će ući u Srbiju za poljoprivrednike – za nabavku osnovnih sredstava, traktora, mašina, objakata i ruralnog turizma, sada i ruralne infrastukture. To ćemo imati prvi put u IPARD 3, rekao je Nedimović.\nSada će biti omogućeno da se onom licu kome se odobre IPARD sredstva uplati prvo avans od 50 odsto, a na kraju realizacije investicije još 50 odsto, objasnio je on.\nТагови: IPARD, ZAKON,\nKonačna rang lista za Šesti javni poziv IPARD mere 1\nKonačna rang lista zahteva za IPARD podsticaje u Šestom javnom pozivu za investicije u fizičku imovinu poljoprivrednih gazdinstava je objavljena, a projekti će biti odobaravani nakon administrativne i terenske kontrole ispunjenosti uslova.\n2021-11-15 12:46:45 0\nMinistar poljoprivrede potvrdio da je zadovoljan budžetom za 2022.\nNajviše novca će biti za mlekare i mehanizaciju, ovako ministar poljoprivrede komentariše, za .Novosti\n2021-11-11 13:11:53 0\n2021-11-09 03:18:14 0\nNaredne godine značajno veća ulaganja u srpski agrar, poziv poljoprivrednicima da apliciraju\nMinistar poljoprivrede, Branislav Nedimović najavio je da će naredne godine za poljoprivredu biti obezbeđena znatno veća sredstva i pozvao proizvođače da apliciraju.\n2021-11-02 10:16:41 0\nZa IPARD meru 1 pristiglo 369 zahteva, objavljena bodovna lista\nUprava za agrarna plaćanja objavila je bodovnu listu zahteva za odobravanje projekta za IPARD podsticaje u okviru mere 1 u šestom javnom pozivu.\n2021-10-13 15:22:22 0


"NEOSVOJIVA TVRĐAVA" Kako je Milojević spremao igrače da čuvaju "Marakanu"\nČesto se u prošlosti moglo čuti da navijači Zvezde stadion "Rajko Mitić" nazivaju "neosvojivom tvrđavom" zbog toga što je retko ko mogao da parira crveno-belima kada imaju podršku "delija", pa su i ogromne svetske ekipe gubile mečeve na našem najvećem stadionu. Pod komandom trenera Vladana Milojevića opet je došlo vreme neprobojne odbrane.\nOtkako je prošlog leta seo na klupu Crvene zvezde, sjajni stručnjak niže uspehe. Dva puta zaredom je sa svojim izabranicima obezbedio evropsku jesen, a pored rezultata, ističe se granitna defanziva.\nNaime, na 12 evropskih utakmica na "Marakani", računajući i kvalifikacije i grupnu fazu, mreža srpskog šampiona zatresla se svega četiri puta, uz odličan učinak od sedam pobeda, četiri remija i samo jednog poraza.\nZvezdini golmani ostali su nesavladani protiv Florijane 3:0, Irtiša 2:0, praške Sparte 2:0, Kelna 1:0, CSKA iz Moskve 0:0 prošle sezone, odnosno Spartaksa 2:0, Suduve 3:0 i Salcburga 0:0 ove sezone.\nJedini koji su na stadionu "Rajko Mitić" uspeli da dođu do pogotka, i to tek po jednog, bili su fudbaleri Arsenala 0:1, BATE Borisova 1:1, Krasnodara 2:1 i Trnave 1:1. Ako se pogledaju rezultati sa pomenute četiri ekipe, jasno je da ti primljeni golovi nisu uticali na uspehe.\nFudbaleri kluba iz Ljutice Bogdana bili su taktički odlično potkovani za svaku, kako evropsku, tako i utakmicu u domaćem šampionatu. Znali su svakog minuta šta rade na terenu. Vladan Milojević sa stručnim štabom radi odličan posao, a o tome ne govore smo rezultati (a oni su najvažniji), već i sami igrači.\nFilip Stojković je posle revanš meča sa Spartaksom iz Jurmale u prvom kolu kvalifikacija za Ligu šampiona objasnio rad stručnjaka.\n"Šef stručnog štaba sa saradnicima radi ozbiljan posao. On nam do detalja objasni šta ko treba da radi. Bukvalno nam nacrta. Predvidi šta svaki njihov igrač radi u napadu, šta u odbrani. Mi znamo i kad krenu u dribling, na koju će stranu. Čita taktike protivnika na odličan način. Na nama je samo da sprovedemo u delo njegove zamisli. Tako dolazimo do uspeha", rekao je desni bek.\nVladan Milojević je očigledno jedan od onih koji malo pričaju, a puno rade, što je retkost, jer su uslovi u srpskom fudbalu daleko od dobrih. Ipak, postoje ljudi koji svoj posao obavljaju do tančina na ispravan način... toliko dobro da od rasula koje je vladalo na "Marakani" naprave ponovo "neosvojivu tvrđavu".


Blic\t04.09.2019 10:15\nKao i njegova prethodnica Tereza Mej, Džonson se suočio sa neprijateljski nastrojenim parlamentom, ali za razliku od nje, on se kockao sa jedinstvom svoje partije kako bi "progurao" Bregzit, što ga je skupo koštalo.\nDžonson je i dalje na vlasti i odlučan je, kako tvrdi, da obezbedi bolji sporazum i izvede Britaniju iz EU do kraja oktobra, ali njegov autoritet je poljuljan, primećuje "Politiko".\nPredlog je podržao čak 21 torijevac, među kojima i nekoliko ministara iz bivše vlade. Oni su zbog toga isključeni iz Konzervativne stranke, javlja BBC.\nMeđu njima su i Nikolas Soums, unuk Vinstona Čerčila, i dvojica bivših ministara finansija Filip Hamond i Kenet Klark.\nNova bitka u parlamentu\nBBC navodi da se Džonson sada suočava sa novom bitkom u parlamentu - poslanici će glasati o zakonu za odlaganje Bregzita. Ukoliko taj zakon prođe, uslediće glasanje o održavanju prevremenih izbora, a datum koji je u igri je 15. oktobar.\nPosle glasanja, Džonson je izjavio da je parlament "na ivici da uništi bilo kakav dogovor" koji bi njegova vlada mogla da postigne sa EU o uslovima za izlazak Velike Britanije iz tog bloka.\nDžonson je upozorio da bi glasanjem za blokadu Bregzita bez sporazuma, koje je najavljeno za danas, Brisel dobio prednost u pregovorima. On tvrdi da bi to donelo više neizvesnosti, odlaganja i zabune, prenosi AP, koji ocenjuje da je britanski premijer juče imao dan pun poražavajućih udaraca.\n- Ne želim izbore, ali ako poslanici budu glasali za zaustavljanje pregovora i prisile na još jedno besmisleno odlaganje Bregzita, koje može godinama da traje, onda će to biti jedini način da se ovo reši - rekao je Džonson.\nOpozicija: Sprečiti Bregzit bez sporazuma\nKorbin je i ranije govorio da želi izbore kako bi zbacio sa vlasti konzervativnu partiju, ali se pojedini članovi njegove stranke plaše da bi Džonson mogao da iskoristi nove izbore da izvede Veliku Britaniju iz EU bez dogovora tako to bi zaobilaao parlament.\n- Uveren sam da možemo da postignemo i jedno i drugo - poručio je Korbin.


UDRUŽENJE JAVNIH TUŽILACA I ZAMENIKA JAVNIH TUŽILACA SRBIJE: Uočljivo tripliranje nadležnosti tužilaca, uvođenjem tužilačke i finansijske istrage i nove uloge u prevenciji nasilja u porodici\nVećina sudija i tužilaca u Srbiji smatra da prilikom izbora na sudijsku i tužilačku funkciju i napredovanja u karijeri "pretežu" lične veze i nepotizam u odnosu na objektivne kriterijume, pokazalo je istraživanje koje je sproveo Alumni klub Pravosudne akademije (AKPA), koje je predstavljeno javnosti. U istraživanju anonimno je učestvovalo 1.218 sudija iz 83 suda svih rangova (osim Vrhovnog kasacionog suda) i 385 nosilaca javnotužilačke funkcije iz 47 tužilaštava svih rangova (osim Republičkog javnog tužilaštva). Iako je planom istraživanja bilo predviđeno da u njemu učestvuju i najviši sud i najviše tužilaštvo, AKPA nije dobio dozvolu za anketu sudija i tužilaca ovih institucija.\n– I sudije i tužioci iskazali su visok stepen opterećenosti brojem predmeta – 74 odsto sudija i 82 odsto tužilaca, a obe kategorije (77 odsto sudija i 78 odsto tužilaca) smatraju da je to od uticaja na kvalitet njihovog rada. Pravosudni funkcioneri izneli su negativan stav i u odnosu na aktuelna pitanja vrednovanja njihovog rada, koje je u vezi sa ocenom uspešnosti obavljanja dužnosti i napredovanjem u karijeri. Tako 86 odsto sudija i 79 odsto tužilaca ima negativan stav o postojećem sistemu vrednovanja, a 78 odsto njih smatra da vrednovanje ne treba da počiva na "mesečnoj normi" – navodi se u istraživanju AKPA.\nNajveći stepen nezadovoljstva, sudije i tužioci izrazili su zbog iznosa svojih plata kojima se, prema njihovom mišljenju, ne obezbeđuje zakonska obaveza po kojoj njen iznos treba da osigura porodicu funkcionera (sudije i tužioca) u materijalnom smislu, a zarad garantovanja njihove nezavisnosti.\nU Udruženju javnih tužilaca i zamenika javnih tužilaca Srbije smatraju da rezultati istraživanja ne oslikavaju pravo stanje u srpskom pravosudnom sistemu.\n– U svakoj profesiji postoji nepotizam. Sa jedne strane niko ne sme da trpi posledice zbog toga ko su mu roditelji i vrste posla kojom se bave. Sa druge strane, ne smeju da imaju ni privilegije. Najveći problem, kada je reč o izboru sudija i tužilaca, javio se 2013. godine, kada su od 300 kandidata, za sudije i tužioce izabrani isključivo polaznici prve generacije Pravosudne akademije, dok prijave drugih kandidata VSS i DVT nisu ni uzimane u obzir. Danas ova dva tela imaju donete pravilnike po kojima se sprovodi postupak selekcije izbora kandidata za sudije i tužioce – kaže Nenad Stefanović iz Udruženja tužilaca.\nOn navodi i da je uočljiv veliki problem zbog tripliranja nadležnosti tužilaca, uvođenjem tužilačke i finansijske istrage i nove uloge u prevenciji nasilja u porodici. UTS, prema njegovim rečima, očekuje da će se predstojećim promenama Ustava Republike Srbije ("Sl. glasnik RS", br. 98/2006) isključiti i politički uticaj i nepotizam u izboru sudija i tužilaca.\nIzvor: Vebsajt Politika, Miroslava Derikonjić, 07.12.2017.


RTS :: Oko magazin: Američki pogled na Balkan\nRTS HD Oko magazin: Američki pogled na Balkan\nponedeljak, 13. avg 2018, 18:25\nOko magazin: Američki pogled na Balkan\nBeograd i Vašington - od Dana srpske zastave do kreativnog rešenja za kosovski problem .\nTokom nedavnog boravka u Vašingtonu, prilikom obeležavanja dana srpske zastave, osim podsećanja na period kada su američko-srpski odnosi bili na vrhuncu, premijerka Ana Brnabić je od kopredsedavajućeg srpskog Kokusa u američkom Kongresu dobila pismo.\nKongresmen Ted Po piše da se u duhu prijateljstva, od Srbije traži da obelodani materijal u vezi sa suđenjem i ubistvom Draže Mihailovića. Istovremeno, predsednik Republike naglašava da Srbija treba da stremi ka boljim odnosima sa Sjedinjenim Državama, ali navodi i da Amerika treba da razume da Srbija ne može da pruži više od onoga što su njeni interesi. Iz Vašingtona poruka - Beograd i Priština treba da pronađu kreativno rešenje. Šta znači to rešenje i da li Amerika drugačije gleda na Balkan?\nAmerika je ovih dana zaokupljena podelama u svom društvu, i to onim na rasnoj osnovi. Juče je obeležena godišnjica nereda u Šarlotsvilu, kada je na skupu ultradesničara jedna žena izgubila život. U isto vreme, ti isti ultradesničari hteli su da je obeleže okupljanjem u Vašingtonu. Koliko su duboke podele u američkom društvu?


Napravite kupovine na Blow Job Movies Live Blow Job Webcams i dobijte do 200 žetona bonusa svakog dana!\n1. Tokom kampanje, blow-job-movies.com će nagrađivati 5 članova svakog dana ('Dan' se definiše tako da počinje u 00:00am GMT+2 i završava se u 11:59pm GMT+2).\n2. Besplatni žetoni će biti kreditovani na pobedničke blow-job-movies.com naloge u roku od par sati.\n5. blow-job-movies.com rezerviše pravo da menja ova zvanična pravila i vrednost nagrada u sopstvenoj diskreciji.\n6. blow-job-movies.com rezerviše pravo da otkaže kampanju u sopstvenoj diskreciji. Učešćem u kampanji, učesnici se slažu da neće imati prava na bilo kakve nagrade u slučaju otkazivanja.


Razvoj karijere već tokom studija - Fakultet savremenih umetnosti\nRazvoj karijere već tokom studija\nPostani prepoznatljiv umetnik novog doba\nFakultet savremenih umetnosti iz godine u godinu sa svojim studentima uspešno realizuje veliki broj projekata iz oblasti medija, dizajna, dramskih i likovnih umetnosti i tako studentima obezbeđuje predstavljanje publici već tokom školovanja.\nUspešne firme koje se bave dizajnom, brojne galerije i teatri traže umetnike sa iskustvom, a to je ono što studente Fakulteta savremenih umetnosti stavlja korak ispred svih.\nNe čekaj, stvaraj!\nMašta i kreativnost se najviše cene na Fakultetu savremenih umetnosti, a profesori daju sve od sebe da na što bolji način usmere individualni razvoj budućeg umetnika.\nFSU pored najkvalitetnijih uslova školovanja, studentima nudi likovne i internacionalne razmene koje su i te kako važne za usavršavanje umetnika.\nNa ovaj način, studenti se susreću sa različitim kulturama, stiču nova prijateljstva, uče strane jezike, a imaju mogućnost i da uče od velikih imena internacionalne umetničke scene.\nFormula uspeha koju zna svaki umetnik je kontinuirana interakcija sa drugima iz ove oblasti. Slikari, dizajneri, glumci, reditelji – svi međusobno sarađuju kako bi došli do željenih ciljeva koji će ispuniti njihova očekivanja, ali i očekivanja drugih.\nPredstavi svoj talenat publici!\nProfesori Fakulteta savremenih umetnosti sarađuju sa studentima na mnogim projektima. Svake godine im zadaju zahtevne i odgovorne zadatke, kako bi na kraju školovanja mogli da započnu samostalne projekte i na delu pokažu sva znanja i veštine koje su stekli.\nKvalitetan portfolio likovnog umetnika obuhvata veliki broj samostalnih i kolektivnih izložbi, kao i iskustvo stečeno na likovnim kolonijama, kulturnim razmenama, internacionalnim i multimedijalnim projektima.\nNezaustavljivi aplauzi – najveći uspeh za svakog umetnika\nPrve profesionalne korake, umetnici Fakulteta savremenih umetnosti prave u najznačajnijim institucijama kulture kao što su Narodno pozorište u Beogradu, Galerija Univerzitetske biblioteke „Svetozar Marković”, Galerija Tvrđava, Galerija Progres, eduTV i druge. Zbog ovoga, ali i zbog brojnih alternativnih scena na kojima mogu da pokažu svoje talente, umetnici Fakulteta savremenih umetnosti su u privilegovanom položaju u odnosu na druge.\nSticanje iskustva u javnom nastupu, za umetnika u razvoju jedna je od prekretnica u životu.


Jačanje institucija u cilju demokratije, vladavina prava, poštovanje ljudskih prava, reforma javne uprave, kao i poštovanje i zaštita manjina, samo su neke od stvari na kojima BiH mora još mnogo da radi da bi dobila status kandidata EU.\nNavodi se ovo, između ostalog, u zaključcima Saveta EU, koji je odlučio da BiH trenutno ne ispunjava političke kriterijume za članstvo u EU.\nIako su domaći političari tokom cele godine optimistično pričali o EU putu, popunjavali upitnike, nadali se otvaranju poglavlja i približavanju članstvu, ovo je još samo jedan pokazatelj da je BiH daleko od toga da dobije status kandidata.\nU svojim zaključcima, Savet pozdravlja Mišljenje Komisije i apeluje na izvršna i zakonodavna tela na svim nivoima vlasti da počnu rešavati ključne prioritete identifikovane u Mišljenju, u skladu sa legitimnom težnjom građana BiH da napreduju ka Evropskoj uniji.\nSavet EU dalje dodaje da BiH treba ulagati kontinuirane napore, posebno u pogledu sprovođenje četrnaest ključnih prioriteta iz Mišljenja Komisije.\n- Potrebno je ispuniti navedene ključne prioritete, usmerene na oblast demokratije i funkcionalnosti države, vladavinu prava, temeljna prava i reformu javne uprave – navedeno je u zaključcima.\nŠto se tiče ekonomskih kriterijuma BiH je postigla određeni stepen makroekonomske stabilnosti, s tim da je uspostavljanje funkcionalne tržišne ekonomije i postizanje konkurentnosti na zajedničkom tržištu još uvek u ranoj fazi.\nZa razliku od još uvek aktuelnog predsedavajućeg Saveta ministara BiH, Denisa Zvizdića, koji već mesecima optimistično govori da je BiH spremna za EU i da je Savet ministra „uložio velike napore“, novi šamar EU pokazuje da ipak nije tako.\nKada je u pitanju put BiH u EU, optimista nije ni iskusni diplomata i nekadašnji ambasador BiH u Francuskoj, Slobodan Šoja. On smatra da BiH ili stagnira ili tone, te da to nije put ka EU već ka provaliji.\n- Evropska unija preživljava nevidljivu erupciju političkog vulkana koji će je dobro uzdrmati. Tako uzdrmanoj, sa već neko vreme evidentnom sve manjom željom da se širi na već užareni i vulkanom više puta uzdrmani Balkan, Bosna i Hercegovina može samo predstavljati noćnu moru i ružno pače. Cak i kad bi BiH mogla iznenaditi Evropu sa nekim pozitivnim signalima, pitanje je da li bi i to bilo dovoljno da vratimo krajnje slab entuzijazam Evropske unije za proširenje na BiH – objasnio je Šoja.\nSa druge strane, politički analitičar Radomir Nešković smatra da ima šanse da BiH uskoro dobije status kandidata, samo ako oni čiji je to posao budu hteli.\n- Ovo znači da BiH ispunjava jedan deo kriterijuma, ali da ne ispunjava sve. Nije to ništa posebo, ne možemo reći da BiH ne ispunjava ništa, ispunjava većinu, ali ovaj manji deo treba da se dopuni – smatra Nešković.\nOn dodaje da se Savet EU sastaje dva puta u godini i da bismo mi do sledećeg sastanka, koji je negde u junu, mogli da ispunimo preostale uslove. Na pitanje da li je do maja moguće ojačati i institucije i sprovesti bolju vladavinu prava Nešković odgovara sledeće:\n- Moguće je ako budemo hteli. Imamo mehanizam koordinacije koji je sjajan ako želimo u EU. U slučaju da smo opredeljeni za EU put, on je efikasan jer je mnogo ljudi uključeno. Međutim, ako ne želimo, onda je naš mehanizam koordinacije idealan za blokada – rekao je Nešković, neglašavajući da sve zavisi od toga šta BiH stvarno želi.\nSavet EU, je između ostalog, pozdravio kandidaturu predsedavajućeg Savet ministara BiH, te apeluje na izvršna i zakonodavna tela na svim nivoima vlasti da počnu rešavati ključne prioritete identifikovane u Mišljenju Komisije, u skladu s legitimnim težnjama građana Bosne i Hercegovine za napretkom ka Evropskoj uniji. Savet ponavlja svoju nedvosmislenu opredeljenost EU perspektivi Bosne i Hercegovine kao jedinstvene, ujedinjene i suverene zemlje.\nZadnji u regionu\nAko nastavi ovim tempom Bosna i Hercegovina će propustiti sve vozove za Evropsku uniju i ostati jedina u regionu koja nije postala njena članica, jer problemima i krizama u BiH više niko ne želi da se bavi. Srbija, Severna Makedonija, Crna Gora, pa čak i Albanija, uveliko rade na svom putu ka EU. Dok ove države, polako ali sigurno, ispunjavaju uslove koje Brisel traži, BiH je navodno već “precrtana” sa spiska za proširenje. Osim što nam je ostalo da poradimo na vladavini prava i jačanju institucija, ostalo nam je i da sprovedemo rezultate izbora održanih pre godinu, te formiramo novi Savet ministara, kao i vlast u Federaciji BiH.


Održana konstitutivna sjednica Savjeta za Partnerstvo za mir\nKonstitutivna sjednica Savjeta za Partnerstvo za mir, kojom je predsjedavao predsjednik Savjeta i crnogorski premijer Željko Šturanović,održana je danas u Podgorici. Savjet za PzM ustanovljen je odlukom Vlade Crne Gore, kao njeno savjetodavno tijelo, sa zadatkom da razmatra, predlaže i koordinira stručne aktivnosti državnih organa Crne Gore u okviru PzM.\nNa sjednici je razmotren Nacrt Prezentacionog dokumenta Crne Gore, kojim se naznačavaju pravci buduće saradnje u okviru programa ‘’Partnerstvo za mir’’ Taj dokument, nakon potpisivanja Okvirnog dokumenta i stupanja u članstvo programa ‘’Partnerstvo za mir’’, predviđa područja aktivnosti na kojima je Crna Gora zainteresovana da sarađuje sa NATO-om i preduzima određene korake i predloži rokove za njihovu realizaciju.\nSavjet je prihvatio Nacrt Prezentacionog dokumenta i uputio ga Vladi na razmatranje i usvajanje, nakon čega će biti dostavljen Sekretarijatu NATO-a u Briselu. To je prvi dokument kojim će se Crna Gora predstaviti NATO-u.\nU Prezentacionom dokumentu istaknut je interes Crne Gore da kroz ‘’Partnerstvo za mir’’ realizuje razvoj multilateralne i bilateralne saradnje na regionalnom planu, razvoj saradnje u oblasti vojnih odnosa i reforme sistema odbrane, dugoročni razvoj odbrambenih snaga kompatibilnih sa snagama drugih država članica, razvoj sistema demokratske kontrole oružanih snaga, kao i obrazovanje i obuku civilnog i vojnog kadra.\nO crnogorskom članstvu u programu PzM razgovarali su juče i predsjednik Vlade Crne Gore Željko Šturanović i direktor Kancelarije Državnog sekretarijata SAD za Južnu i Centralnu Evropu Kristofer Hoh, koji je boravio u radnoj posjeti Crnoj Gori.\nPremijer je direktoru Hohu posebno zahvalio na presudnoj podršci koju su SAD pružile prijemu Crne Gore u program NATO ‘’Partnerstvo za mir’’, čime su stvoreni uslovi da se bilateralna saradnja proširi i na sektor odbrane.\nPremijer je obavijestio direktora Hoha da se uskoro očekuje konkretizacija saradnje sa NATO-om kroz realizaciju Prezentacionog dokumenta u okviru programa ‘’Partnestvo za mir’’.


Prijem u američkoj ambasadi u Beogradu, arhivski snimak\n„Vlada Sjedinjenih Američkih Država (SAD) ponosna je svoje kontinuirano partnerstvo sa institucijama civilnog društva u Srbiji u rešavanju važnih potreba. Zajedno, sa Vladom Srbije, postigli smo veliki napredak u poslednje dve decenije, ali vidimo i da je i dalje potrebno raditi“, saopštila je ambasada SAD u Srbiji.\n„Niti jedna vlada ne može da pruži sve odgovore na izazove sa kojima se svakodnevno susreće. Problemi u rasponu od bolesti do siromaštva i nepravde najbolje se rešavaju uz doprinos drugih aktera, uključujući akademsku zajednicu, istraživačke centre, verske institucije, civilno društvo“, dodaje se u saopštenju objavljenom na internet sajtu amabsade.\nIstiče se i da organizacije civilnog društva u Srbiji „imaju važnu ulogu u pomaganju u pronalaženju rešenja koja Srbiju učiniti demokratskijom, prosperitetnijom i stabilnijom“.\n„Kao što je i sam predsednik (Aleksandar) Vučić nedavno izjavio, „u svakoj zemlji je važno da civilni sektor bude jak“, saopštila je američka ambasada u Beogradu.\nSaopštenje je izdato u trenutku u kome je deo civilnog sektora u Srbiji, ali i medija, kao pritisak ocenio zahtev Uprave Ministarstva finansija za sprečavanje pranja novca za uvid u njihove finansijske transakcije, pozivajući se na član Zakona o sprečavanju pranja novca i finansiranja terorizma, po kome se ti podaci mogu tražiti ukoliko "u vezi sa određenim transakcijama ili licima postoje osnovi sumnje da se radi o pranju novca ili finansiranju terorizma".\nEU, SAD i više međunarodnih organizacija koje se bave praćenjem stanja ljudskih prava zatražili su dodatne detalje o najavljenoj proveri finansija dela novinara i NVO sektora u Srbiji.\nDeo civilnog sektora je poslednjih nedelja izložen i napadima u tabloidima u Srbiji, u kojima ih optužuju za „primanje novca iz inostranstva za kampanju protiv državnih institucija Srbije“.\nZaštitnik građana: Postupak kontrole rada Uprave i dalje traje\nU kancelariji Zaštitnika građana za RSE kažu da je postupak kontrole rada Uprave za sprečavanje pranja novca i dalje u toku.\n“Po dobijanju svih činjenica i nakon sagledavanja relevantnih podataka i informacija, Zaštitnik građana će obavestiti javnost o ishodu postupka”, navodi se u pisanom odgovoru dostavljenom RSE.\nPodsetimo, Zaštitnik građana Zoran Pašalić je krajem jula saopštio da će pokrenuti postupak kontrole rada Uprave za sprečavanje pranja novca.


SRBIJA SE OKREĆE SVOJOJ ISTORIJI I KORENIMA! Vesić: Spomenik beleži četiri scene iz života Stefana Nemanje! - Informer\nPink.rs / Informer | 27. 01. 2021.\nPokazali smo kako možemo, između starog i novog, da napravimo jednu novu vrednost za Beograd, rekao je za Novo jutro televizije Pink, zamenik gradonačelnika Beograda Goran Vesić\nVesić je rekao da je veoma ponosan i srećan što mu je Bog dao tu priliku da učestvuje u ovom istorijskom poduhvatu.\n- Srbija je danas dobila spomenik Stefanu Nemanji nakon osam vekova. I ne samo da je dobila spomenik, već je Stefan Nemanja toliko važna ličnost u našoj istoriji, da je bilo neophodno napraviti jedan kompleks, koji on sada čini zajedno sa Savskim trgom - rekao je Vesić.\nKako kaže, Savski trg je radio španski arhitektonski tim iz Madrida, koji je dodaje, jedan od najboljih u Evropi.\n- Na ovaj način smo pokazali kako možemo, između starog i novog, da napravimo jednu novu vrednost za Beograd. Ovaj trg ima oko 20 hiljada kvadrata, najveća je pešačka zona sa 250 novih stabala - rekao je Vesić.\nIstiče da se spomenik nalazi u sredini Trga i da je visok 23 metara i težak 80 tona.\n- Ovo je jedan od retkih spomenika u svetu koji nema monolitni postulat kao i mnogi drugi spomenici, već se Stefan Nemanja nalazi na razbijenom vizantijskom šlemu iz koga izlazi žezlo Svetoga Save, njegovog sina i prvog srpskog arhiepiskopa - rekao je Vesić.\nKako kaže, unutra se nalaze četiri scene iz života Stefana Nemanje, koji predstavljaju istoriju Srbije.\n- Ovo je spomenik vladaru Srbije, a ne monahu, i zato on drži mač u svojoj ruci - ističe Vesić.\nDodaje da kada se pogleda samo žezlo možemo videti da su tu dve crkve, Studenica i Hilandar.\n- Posebnu snagu spomeniku daje efekat beskonačnosti sa ogledalima, gde možemo da vidimo kao poruku koliko je važno i aktuelno to što je on uradio za Srbiju - rekao je Vesić.\nIstiče da je podizanje ovog spomenika jedan od najvećih trenutaka u istoriji Srbije i dokaz da se Srbija okreće svojoj istoriji i korenima, kao i da poštuje svoje vladare.


Revitalizacija različitih sastojaka hrane\nLINEARCooling™ i DoorCooling⁺™\nLINEAR Cooling™ kontroliše temperaturu u opsegu od ±0,5 ℃. DoorCooling⁺™ čini da unutrašnja temperatura bude stabilnija uz 32%* brže hlađenje u poređenju sa standardnim sistemima za hlađenje.\nFRESHConverter™ i FRESHBalancer™\nTehnologija FRESHConverter™ održava optimalne uslove za meso, kao i za ribu i povrće. FRESHBalancer™ optimizuje vlažnost voća i povrća.\nSkladištenje svih vrsta pića\nPolica za vino i ekspresno hlađenje\nPremijum polica za vino projektovana je za skladištenje do 5 boca. Funkcija Ekspresno hlađenje pruža 29% brže hlađenje u frižideru.\nPrilagodite prostor za skladištenje\nVeći prostor za skladištenje uz tehnologiju tanje izolacije zida.\nPolica koja se preklapa\ni Zero Clearance vrata\nPolica koja se preklapa u 2 koraka pruža mogućnost podešavanja tako da možete da stavite hranu bilo koje veličine. Fioke mogu u potpunosti da se izvuku dok su vrata otvorena 90°.\nKontrolišite svoj frižider sa bilo koje lokacije\nKontrolišite ključne funkcije pomoću aplikacije SmartThinQ™ na svom pametnom telefonu i primajte važna obaveštenja na bilo kom mestu. Radi čak i sa Google asistentom tako da možete da upravljate pametnim funkcijama pomoću glasa.


U Moskvi potpisan ugovor o kreditu od 200 miliona dolara, koji je Srbiji odobren kao podrška budžetu i za finansiranje deficita. Ministarka finansija Srbije Diana Dragutinović i zamenik ministra finansija Ruske Federacije Dimitrij Pankin potpisali su u Moskvi ugovor o kreditu od 200 miliona dolara, koji je namenjen za podršku budžetu Srbije i za finansiranje deficita.\nDragutinovićeva je posle potpisivanja izjavila da je postojala mogućnost da se ugovor potpiše i pre kraja 2009. godine, ali da je to ipak ostavljeno za ovu godinu, da bi se izbeglo menjanje ruskih zakona. Pregovori o potpisivanju ugovora o kreditu, kojim će biti finansirani infrastrukturni projekti u Srbiji, biće intenzivirani u maju, najavila je Dragutinović. Godišnja kamatna stopa biće utvrđena na osnovu libora za šestomesečne depozite u dolarima, plus 2,95 odsto, saopštilo je Ministarstvo finansija Srbije. Grejs period je do marta 2012. godine, a rok za vraćanje kredita je kraj 2021. godine, navedeno je u saopštenju.\nKredit od 200 miliona dolara za podršku budžetu deo je ruskog zajma od oko milijardu dolara, o kojem su načelan dogovor predsednici Srbije i Rusije, Boris Tadić i Dmitrij Medvedev postigli 20. oktobra prošle godine, tokom zvanične posete ruskog šefa države Beogradu. Ministarka Dragutinović je sredinom marta izjavila da se oko drugog dela ruskog kredita, u iznosu od oko 800 miliona dolara, koji se odnosi na infrastrukturne projekte, usaglašavaju tehnički detalji. Kako je objasnila, od početka ugovoranja do dobijanja sredstava treba da prođe najmanje šest meseci.


NA vakcinalnim punktovima u Beogradu, Novom Sadu, Nišu ili Kragujevcu na oglasnim tablama stoji saopštenje da građani mogu besplatno proveriti nivo antitela na koronavirus, a u pitanju je studija koja se sprovodi u Srbiji i koja za cilj ima praćenje efikasnosti vakcina kod različitih starosnih grupa.\nVirusološkinja prof. dr Tanja Jovanović kaže da se u našoj zemlji, zapravo, prati efikasnost svih vakcina koje se primenjuju za imunizaciju protiv kovida 19, ali da se ona bavi studijom vezanom za "Sinofarmovu" vakcinu koju sprovodi Institut za javno zdravlje "Batut", te je detaljno objasnila kako ta studija funkcioniše.\n- Osobe koje žele da uđu u studiju moraju da se upoznaju sa sadržajem i ciljevima projekta, da potpišu informisani pristanak da žele da učestvuju u studiji, i da je ispoštuju do kraja. Uzorci se uzimaju neposredno pre davanja prve, druge ili treće doze, a onda mesec dana, tri meseca i šest meseci posle kompletne imunizacije trećom dozom vakcine. Kada daju krv, ispitanici dobijaju rezultate, a mi ih dalje analiziramo, statistički obrađujemo i na osnovu toga pokazujemo kakva je efikasnost vakcina, koliki je procenat ljudi zaštićen vakcinom pre i posle davanja treće doze i da li ta neutrališuća antitela koja mi određujemo ostaju godinu dana ili kraće, da li se smanjuje ili ne smanjuje njihova količina kroz vremenski interval od godinu dana - objasnila je dr Jovanović i dodala da će za one koji tek sad primaju prvu dozu studija trajati godinu dana.\nDr Jovanović rekla je da je zainteresovanima za studiju potrebna samo zdravstvena knjižica, jer je svaka prvi put vakcinisana osoba u bazi podataka.\nU Beogradu se u studiju ljudi mogu uključiti na Beogradskom sajmu i Domu zdravlja Savski venac, a u Nišu, Kragujevcu i Novom Sadu organizacija uzorkovanja poverena je domovima zdravlja koji sprovode vakcinaciju.\nDr Jovanović napomenula je da, ako je neko već primio treću dozu, ne može da učestvuje u studiji, već da se to radi samo pre prve ili pre druge ili treće doze vakcine, jer je cilj studije praćenje efikasnosti same vakcine.\nInače, Institut za primenu nuklearne energije (INEP) radi proveru efikasnosti svih vakcina u Republici Srbiji.\nDejstvo vakcine, odnosno imuni odgovor na vakcinu radi se analizom IgG antitela.\nPOSLEDICE KORONE: Posle preležanog virusa mnogi imaju problem sa srcem\n14. 11. 2021. u 18:41\nSLAVITE U KRUGU PORODICE: Direktor kovid bolnice na Karaburmi o predstojećim praznicima - Svako od nas će doći u kontakt sa virusom!\n13. 11. 2021. u 22:53\nDOKTOR BEKIĆ PORUČUJE: Epidemiju možemo da savladamo na samo jedan način, nije vreme za podsmeh i spinovanje\n13. 11. 2021. u 09:54\nvirus korona antitela korona virus koronavirus Tanja Jovanović dr Tanja Jovanović


Prema informacijama kojima raspolaže Informativni centar BiHAMK-a, saobraća se po vlažnom, odnosno mokrom kolovozu. Povećana je opasnost od odrona na dionicama koje vode kroz usjeke, pa apelujemo na vozače da na svim putnim pravcima voze maksimalno oprezno.Zbog izvođenja radova na redovnom održavanju u tunelima Gaj i Igman na autoputu A-1 smjer Sarajevo zapad-Lepenica, večeras do 20 sati, saobraćaj je obustavljen i preusmjeren na lijevu kolovoznu traku u dvosmjernom režimu. U toku si i radovi na zamjeni prelaznih naprava na vijaduktu Bojnik (A-1, smjer Vlakovo-Jošanica), saobraća se usporeno, jednom trakom. Na magistralnom putu M-16.4 Novi Travnik-Bugojno, zbog radova na rekonstrukciji mosta na ulazu u Bugojno, obustavljen je saobraćaj.\nPutnička vozila koriste alternativni pravac kroz naselja Kula i Kandija, dok teretna vozila iznad 7 tona ukupne mase, kao i do sada, koriste put Travnik-Donji Vakuf-Bugojno.Zbog radova u tunelu Vranduk II, na magistralnom putu M-17 Zenica-Nemila saobraća se jednom trakom-naizmjenično. Tokom dana, zbog pojačane frekvencije vozila na ovoj dionici, dolazi do formiranja dužih kolona vozila u oba smjera. Na raskrsnici magistralnih puteva M-17 i M-6 u Tasovčićima u toku je izgradnja kružnog toka, zbog čega se saobraća sporije, uz obavezno poštivanje privremeno postavljene signalizacije.\nUsporeno, zbog radova, saobraća se i na putnim pravcima: M-18 Semizovac-Vogošća (na ulazu u Vogošću), M-18 Kladanj-Podpaklenik, M-2 prolaz kroz Neum, M-4 Teslić-Karuše i M-16 Banja Luka–Crna Rijeka (u mjestu Dabrac).Na graničnim prelazima ovoga jutra nema dužih zadržavanja.Zbog radova u Hrvatskoj, zatvoreni su granični prelazi Ivanica-Gornji Brgat i Bosanski Novi-Dvor (za vrijeme obustave, omogućen je prelazak pješaka i biciklista). Iz sigurnosnih razloga obustavljen je saobraćaj za teretna vozila i autobuse na saobraćajnicama prema i od mosta graničnog prelaza Brčko-Gunja.


Beta 23. juna 2018. 14:25\nPredsednik Srbije Aleksandar Vučić izjavio je danas u Beogradu da odnose Srbije i Rusije „niko ne može da uništi“ i da je ponosan što kako je rekao, „u teškim vremenima nikad nismo zabili nož u ledja Rusiji“.\nOn je tokom susreta sa članovima ansambla Ruske armije „Aleksandrov“ rekao da je ponosan što se Srbija ponaša „kao nezavisna zemlja koja poštuje ruski narod i državu“.\n„Za nas nema više vrednosti od slobode i nezavisnosti. Nadam se da ćemo u vremenima koja nisu laka, uspostaviti još bližu saradnju u kulturi ali i da ćemo unaprediti naše duhovne veze“, kazao je Vučić tokom susreta u Predsedništvu Srbije.\n„Dok drugi slave primirja, mi slavimo pobedu jer smo bili na pravoj strani i u Prvom i u Drugom svetskom ratu. Nećemo dozvoliti prekrajanje istorije u kojoj će biti svejedno ko je bio na kojoj strani, nećemo dozvoliti da nam predavanja o slobodi drže oni koji su u Prvom svetskom ratu bili na strani osvajača a u Drugom na strani fašista“, rekao je Vučić.\nPredsednik Srbije je na ruskom jeziku izrazio zahvalnost članovima ansambla „Aleksandrov“ što kako je rekao, poštuju Srbiju i što je ne zaboravljaju.\n„Beogradjani i gradjani Srbije će uvek imati tužno sećanje na 64 žrtve pada aviona sa članovima ansambla ‘Aleksandrov’ ali ćemo uvek sa velikom radošću da dočekamo vaš dolazak u Srbiju. Očekujem da će večeras ogroman broj ljudi ispred hrama Svetog Save prisustvovati vašem koncertu i slušati najbolje na svetu“, kazao je Vučić.\nOn je kazao da zbog puta u Brisel neće prisustvovati večerašnjem nastupu ansambla Ruske armije u Beogradu ali je dodao da će na računaru slušati kako „Aleksandrov“, „veličanstveno svira i peva i pokazuje najveće znanje koje se može pokazati“.\nČlanovi ansambla zahvalili su predsedniku Srbije na gostoprimstvu uz pesmu „Kalinka“.\nVečerašnji koncert „Aleksandrova“ počeće u 20.30 na platou ispred hrama Svetog Save.


Odbojka - Strana 4\nStrane: Prethodna 1 2 3 4 5 6 ... 29 30 Sledeća\nBod za OK „Odbojka 013“ na startu sezone\nNapisao Goran Mihajlov u kategoriji Odbojka 17 oktobra, 2016\nU prvoj utakmici Druge lige Srbije odbojkašice „Odbojke 013“ dočekale su u Hali sportova na Strelištu ekipu „Partizana“ iz Sremskih Karlovaca. U rulet završnici gošće su bile bolje i zasluženo slavile 2:3, u setovima: 25:23, 20:25, 7:25, 25:23,...Dalje »\nNapisao Goran Mihajlov u kategoriji Reporter 12 oktobra, 2016\nOdbojka: Jovica Cvetković, novi trener OK „Niš“\nNapisao Jovana Marić u kategoriji Odbojka 4 septembra, 2016\nPredsednik i osnivač odbojkaškog kluba „Odbojka 013“ i potpredsednik Odbojkaškog Saveza Vojvodine, Jovica Cvetković, je novi trener Superligaškog Odbojkaškog kluba „Niš“. Zbog teške finansijske situacije u klubu iz Niša, zbog koje je klub oslabljen u igračkom kadru, osnovni cilj Uprave i našeg proslavljenog trenera je da Niškog superligaša postave na stabilne...Dalje »\nUspešno organizovana Fair play liga\nNapisao Jovana Marić u kategoriji Odbojka 13 juna, 2016\nPosle prošlonedeljnog finala prve divizije, druga i treća divizija odigrale su svoje polufinalne i finalne utakmice u Fair Play ligi, koju je organizovao odbojkaški klub „Odbojka 013“. Za vreme Fair Play lige, učešće je uzelo 264 devojčica koje su bile podeljene u tri divizije i 22...Dalje »\nNapisao Jovana Marić u kategoriji Odbojka 6 juna, 2016\nUnutar kluba „Odbojka 013“ odigrava se Fair Play liga, u kojoj su ekipe podeljene u tri divizije. Proteklog petka, prva divizija, koja se sastoji od šest ekipa i koju čine najstarije i najiskusnije igračice mlađih kategorija, odigrale su polufinalne a potom i finalnu utakmicu druge sezone Fair Play...Dalje »\nNapisao Redakcija u kategoriji Odbojka 10 maja, 2016\nMlade odbojkašice OK „Odbojka 013“ pobednice turnira u Kovinu\nNapisao Jovana Marić u kategoriji Odbojka 9 maja, 2016\nU subotu je u Kovinu odigran regionalni turnir mlađih pionirki na kojem su trijumfovale mlade odbojkašice „Odbojke 013“. Na turniru je učestvovalo sedam ekipa koje su bile podeljene u dve grupe. Utakmice su se odigravale na dva terena i igralo se na dva dobijena...Dalje »


U eko fondu skoro duplo više novca nego lane | Kolubarske\nOvogodišnji Budžetski fond za zaštitu životne sredine Valjeva iznosi 123.238.000 dinara, što je za skoro 60 miliona dinara više nego prošle godine. Sa tim novcem biće finansirano šest projekata i aktivnosti u oblasti zaštite životne sredine, navedeno je u Programu korišćenja sredstava Budžetskog fonda za zaštitu životne sredine u 2022. godini.\nPrema Programu, najviše novca 66,5 miliona dinara biće utrošeno za "projektovanje i izgradnju postrojenja za prečišćavanje otpadnih voda i fekalne kanalizacije". U progarmu nije precizirano gde će biti izgrađeno postrojenje, pretpostavljamo da je reč o privrednoj zoni s obzirom na to da je gradsko rukovodstvo u više navrata najavljivalo da će u zoni gde će fabrike otvoriti dva nemačka investitora biti izgrađeno postrojenje za prečišćavanje otpadnih voda i fekalne kanalizacije.\nIznos od 27 miliona dinara, u okviru programa "Upravljanje zaštitom životne sredine" predviđen je za JKP Toplana, kako je naznačeno "subvencije javnim nefinansijskim preduzećima i organizacijama". Za "specijalizovane usluge" za JKP "Vidrak", u okviru programa "Upravljanje ostalim vrstama otpada", biće izdvojeno 8,5 miliona dinara, a u programu nije navedeno o kojim specijalizovanim uslugama je reč.\nPrema Programu korišćenja sredstava Budžetskog fonda za zaštitu životne sredine, subvencije za regionalnu deponiju "Eko Tamnava" u Kaleniću iznose preko 7,1 milion dinara, dok je lane u regionalnu deponiju bilo uloženo 5,1 milion dinara.\nOve godine za praćenje kvaliteta elemenata životne sredine predviđeno je oko pet miliona dinara, što je za skoro pola miliona dinara manje nego prošle godine. Identičan iznos, pet miliona dinara, biće utrošen za izgradnju "eko parkića". U okviru programa "Upravljanje zaštitom životne sredine" za "specijalizovane usluge – stručne akreditovane institucije" je planirano 1,6 miliona dinara.\nU Programu korišćenja sredstava Budžetskog fonda za zaštitu životne sredine u 2022. godini je navedeno da je 1,5 miliona dinara, ili pola miliona dinara manje nego lane, namenjeno Ekološkom društvu "Gradac".\nPodsećamo, 2021. godine je u Budžetskom fondu za zaštitu životne sredine bilo je blizu 64 miliona dinara, pre dve godine oko 40 miliona, 2019. je iznosio 69,7 miliona, pre četiri godine bio je 48,6 miliona, 47,6 miliona iznosio je 2017, dok je pre šest godina za projekte i akivnosti za zaštitu životne sredine bilo izdvojeno 65 miliona dinara.\nOve godine je Budžetski fond za zaštitu životne sredine skoro duplo "teži" jer je planirano da od ukupne sume novca više od polovine ili 66,5 miliona dinara bude utrošeno samo na jedan projekat - postrojenje za prečišćavanje otpadnih voda.


Mihajlovićeva u Kini potpisuje više sporazuma sa kineskim partnerima | Novosti.RS\nutorak, 23. 04. 2019. u 13:21\nZorana Mihajlović,Foto Tanjug\nPotpredsednica Vlade i ministarka građevinarstva, saobraćaja i infrastrukture, prof. dr Zorana Mihajlović, kao član državne delegacije boraviće od 24. do 27. aprila u zvaničnoj poseti Kini, gde će potpisati više sporazuma o saradnji Srbije i NR Kine.\nMihajlovićeva će sa Ministarstvom trgovine Kine potpisati dokument o osnivanju Grupe za investicije. Reč je o novom telu kojim će predsedavati potpredsednica Mihajlović, u kome će biti predstavnici Srbije i NR Kine, a baviće se svim zajedničkim projektima dve zemlje u infrastrukturi i industriji.\nOsim memoranduma o osnivanju radne grupe za investicionu saradnju Srbije i NR Kine, potpredsednica Vlade potpisaće i sporazum koji se odnosi na nastavak izgradnje obilaznice oko Beograda, deonice od Bubanj potoka do Pančeva, sa konzorcijumom kineske kompanije “Pauer konstrakšen kompani od Čajna” i azerbejdžanskog “Azvirta”, saopšteno je iz kabineta Mihajlovićeve.\nSa istom kineskom kompanijom, ona će potpisati Memorandum o saradnji u vezi sa realizacijom projekta “Beogradski metro”. Biće potpisan i Protokol o saradnji na projektovanju i izvođenju radova na izgradnji brze saobraćajnice Novi Sad-Ruma (Fruškogorski koridor) sa kompanijom „Čajna roud end bridž korporejšen“.\nTokom posete biće potpisan i ugovor sa kineskom Eksim bankom o kreditu za gradnju deonice auto-puta od Preljine do Požege. Ovim ugovorom omogućiće se nastavak izgradnje Koridora 11 koji povezuje Srbiju sa Crnom Gorom.\nPROČITAJTE JOŠ - Koridor 11: Zorana pomirljivo sa "Šandongom"\nMihajlovićeva će potpisati i Opšti ugovor za rekonstrukciju i modernizaciju deonica pruge na Koridoru X, deonice Beograd-Niš-Preševo-državna granica sa Severnom Makedonijom, između Vlade Srbije, “Infrastrukture železnice Srbije” i kineske kompanije “Čajna roud end bridž korporejšen“ (CRBC).\nPored toga, potpredsednica Mihajlović će potpisati i Sporazum o privredno-tehničkoj saradnji između vlada Srbije i NR Kine.\nMihajlovićeva će učestvovati i na panelu koji se održava u okviru Drugog foruma "Pojas i put", pod nazivom "Infrastrukturna povezanost", i sastaće se sa predstavnicima nekih od vodećih kineskih kompanija, navedeno je u saopštenju.


Rješenje za "Toplanu" polovinom decembra\nRješenje za “Toplanu” polovinom decembra\n“Polovinom decembra grad treba da donese odluku o strateškom rješenju za “Toplanu” i da odluči da li ulazi u realizaciju projekta zajedno s Evropskom bankom za obnovu i razvoj.”\nRekao je to juče Igor Radojičić, gradonačelnik, na sastanku sa delagacijom Vlade RS, koju je predvodila Željka Cvijanović, premijerka RS.\n“To podrazumijeva finansijsko i tehničko restrukturisanje ‘Toplane’. U tom procesu biće potrebno značajno učešće institucija RS i BiH. Zahvalio sam Vladi RS na pomoći koja je u proteklih mjesec dana omogućila dobrim dijelom da sistem grijanja u gradu funkcioniše”, rekao je Radojičić.\nDodao je da je Vlada svojim sredstvima i plaćanjima obezbijedila gradu da sistem grijanja ne bude prekinut. Radojičić je istakao da su vođeni razgovori o brojnim temama koje su od značaja za Banjaluku, kao najveći grad i administrativni centar RS.\nDodao je da su razgovarali i o mostu u Priječanima, koji još nije u funkciji, te da se ne može dozvoliti da građani koriste most koji nije u potpunosti ispitan i siguran.\n“Bilo je riječi i o gradnji osnovne škole u Banjaluci za potrebe mjesnih zajednica Starčevica i Ada, zatim o mogućnostima da Dom zdravlja pređe na trezorski način poslovanja, te o lokaciji centralnog spomen-obilježja borcima Vojske RS”, rekao je Radojičić.\nCvijanovićeva je rekla da će jedan od prioriteta Vlade u narednom periodu biti izgradnja osnove škole u naselju Ada. Kada je riječ o saobraćajnoj infrastrukturi, Cvijanovićeva je ocijenila da se veoma brzo može ući u realizaciju određenih projekata.\n“Naš cilj je da na ovaj način dođemo do podsticanja privrednih aktivnosti, što će rezultirati većim brojem zaposlenih”, zaključila je Cvijanovićeva


Izložba Zvonik svečano je otvorena u Izložbenom paviljonu Centralne zgrade Univerziteta u Novom Sadu (Rektorat) 19. aprila 2017. godine.\nIZLOŽBA: URBANA AKUPUNKTURA – STUDIJA KAMPUSA UNIVERZITETA U NOVOM SADU\nU holu Centralne zgrade Univerziteta u Novom Sadu 20. marta 2017. godine otvorena je izložba pod nazivom Urbana akupunktura – studija kampusa Univerziteta u Novom Sadu u organizaciji Univerziteta u Novom Sadu i Departmana za arhitekturu i urbanizam Fakulteta tehničkih nauka. Izložba će za posetioce biti otvorena radnim danima do 30. marta 2017. godine.\nIZLOŽBA PROJEKTA BIRTH (RAĐANjE) „NOVO DOBA: ŽIVOT MAJKE I BEBE U NEOLITU BALKANA“\nU Izložbenom paviljonu Rektorata, u okviru obeležavanja desetogodišnjice postojanja Evropskog istraživačkog saveta (European Research Council – ERC), 2. marta 2017. godine svečano je otvorena izložba projekta ERC Birth (Rađanje) pod nazivom „Novo doba: život majke i bebe u neolitu“.\nIZLOŽBA: NASLEĐE U FUNKCIJI KULTURNOG TURIZMA\nIzložba „Nasleđe u funkciji kulturnog turizma – NS CULTours“ koju organizuju Univerzitet u Novom Sadu i Departman za arhitekturu i urbanizam Fakulteta tehničkih nauka predstavljena je u Izložbenom paviljonu Rektorata Univerziteta u Novom Sadu od 22. do 26. februara 2017. godine. Partner u realizaciji izložbe je platforma za razvoj kulturnih potencijala Novog Sada – NOVI SAD 2021.\nIZLOŽBA „170 GODINA TRAJANJA GALERIJE MATICE SRPSKE“\nU holu Rektorata Univerziteta u Novom Sadu 9. februara 2017. godine otvorena je izložba pod nazivom „170 godina trajanja Galerije Matice srpske“. Izložba je organizovana u saradnji Univerziteta u Novom Sadu i Galerije Matice srpske, a na otvaranju su govorili: prof. dr Dušan Nikolić, rektor Univerziteta u Novom Sadu, dr Tijana Palkovljević Bugarski, upravnica Galerije Matice srpske i msr Snežana Mišić, autor izložbe. Izložba će biti otvorena za posetioce radnim danima od 8 do 15 časova do 27. februara 2017. godine.\nU Izložbenom paviljonu Centralne zgrade Univerziteta 1. novembra 2016. godine u 19 časova biće svečano otvorena samostalna izložba akademskog slikara, profesora Dušana Todorovića, pod nazivom SMS from Paradiso / Osvetli svet unutrašnjim svetlom. Deo izložbe biće postavljen i na balkonu, na 1. spratu Centralne zgrade Univerziteta.\nPovodom 160-te godišnjice od rođenja našeg velikog i svetski priznatog naučnika, danas, 3. oktobra 2016. godine u 13 časova otvaramo izložbu posvećenu Nikoli Tesli. Izložbu će otvoriti prof. dr Dušan Nikolić, rektor Univerziteta u Novom Sadu.\nPovodom 160-te godišnjice od rođenja našeg velikog i svetski priznatog naučnika, 3. oktobra 2016. godine u Izložbenom paviljonu Rektorata Univerziteta otvorena je izložba posvećena Nikoli Tesli.\nIzložbu je otvorio prof. dr Dušan Nikolić, rektor Univerziteta u Novom Sadu. Izložba je za posetioce otvorena radnim danima do 30. oktobra, u periodu 9–15 časova, u Izložbenom paviljonu Centralne zgrade Univerziteta.\nIZLOŽBA: PASTEROV ZAVOD NA MAPI KULTURE NOVOG SADA\nU Izložbenom paviljonu Centralne zgrade Univerziteta u Novom Sadu 21. septembra 2016. godine u 10 časova biće svečano otvorena izložba pod nazivom "Pasterov zavod na mapi kulture Novog Sada". Izložbu organizuje Univerzitet u Novom Sadu u saradnji sa Pasterovim zavodom u Novom Sadu i Departmanom za arhitekturu i urbanizam Fakulteta tehničkih nauka.\nGOSTOVANJE U RUMUNIJI: IZLOŽBA BANATSKA MALA PRUGA\nU Žombolju (Rumunija) 6. avgusta 2016. godine svečano je otvorena izložba pod nazivom Banatska mala pruga čiji su autori Maria Silađi, istraživač saradnik, i Anica Tufegdžić, docent Departmana za arhitekturu i urbanizam, Fakulteta tehničkih nauka Univerziteta u Novom Sadu.


Slobodan Vasković - Sa druge strane...: Ekskluzivno: “Telekom Srpske“ Radišićevom „Grand trade“ neće isplatiti ni marke, jer ugovor vrijedan 120 miliona propada\nEkskluzivno: “Telekom Srpske“ Radišićevom „Grand trade“ neće isplatiti ni marke, jer ugovor vrijedan 120 miliona propada\nUgovor između “Telekoma Srpske “ i kofer firme “Grand trade” neće biti realizovan, potvrdili su nam sagovornici iz vrha vlasti Srbije. Razlog leži u činjenici da firma tajkuna Mileta Radišića nije u stanju da izvrši obaveze preuzete ugovorom.\nZgrada u koju je trebalo da useli “Telekom Srpske” morala bi, prema ugovoru, biti završena tokom ove godine, ali to je nemoguća misija, jer “Grand trade” nema nikakvih šansi da taj objekat završi u predviđenom roku.\n“To je najelegantiji način da naša vlada (Srbije, op.aut.) izađe iz ovog višestruko štetnog i kriminalnog posla sa Dodikovim tajkunom”, bio je izričit jedan od sagovornika.On je još rekao da je Dodik pokušao intervenisati kod Vlade Srbije da se ovaj posao realizuje, "ali je naišao na zatvorena vrata".\nPrema potvrđenim informacijama, ugovor između “Telekoma” i firme “Grand trade” vrijedan je ravno 61 miliona Evra, odnosno oko 120 miliona KM.\nUgovorom je precizirano da Radišićeva firma “Telekomu” izdaje 15 000 m2 prostora po cijeni od 17 Evra po kvadratu. Ugovor je potpisan na 20 godina. To znači da bi “Telekom”, da je Radišić uspio da izgradi objekat, mjesečno plaćao kiriju od 255 000 Evra, odnosno godišnje bi za zakup izdvajao 3.060.000 Evra. Ta cijena za 20 godina iznosila bi 61 milion Evra.\nPočetkom septembra (08.) prošle godine objavio sam tekst pod nazivom - “Telekom Srpske“ Radišićevom „Grand trade“ isplaćuje 254.099.050 KM -, baziran na Odluci Upravnog odbora „Telekoma Srpske“, donesenoj 09.04.2008. godine, kojom se „odobrava zaključenje Ugovora o dugoročnom zakupu poslovnog prostora sa zakupodavcem Grand trade d.o.o. Banjaluka u zgradi koja će se izgraditi, ukupne bruto površine od 21.093,5 m2, u iznosu od 22 (dvadesetdva) evra po svakom kvadratnom metru zakupljenog prostora, mjesečno, bez poreza na dodatu vrijednost“.\nDvije sedmice kasnije (24.09.2012.), “Telekom” je u svom saopštenju potvrdio postojanje Ugovora sa “Grand trade”, ali su odgovorni iz te firme odbili da saopšte njegovu vrijednost. „Dužni smo informisati javnost da je m:tel sklopio poslovni aranžman sa kompanijom Grand Trade početkom ove godine“, navedeno je, između ostalog, tada u Saopštenju za medije m:tel-a.\nU Saopštenju su demantovali da je potpisani ugovor težak 254.099.050 Konvertibilnih maraka, ali nije navedeno kolika je njegova stvarna vrijednost.\n„Nijedan od uslova ugovora i cifre od stotine miliona sa kojima se spekuliše u javnosti nisu tačni i daleko su od stvarno ugovorenih“, tvrdili su tada iz ove firme.\nIspostavilo se da Ugovor jeste težak ravno 120 miliona KM.\nUprkos činjenici da su Radišićevi (čitaj Dodikovi) apetiti prepolovljeni u odnosu na prvobitnu Odluku UO Telekoma, kojom su trebali inkasirati cca 254 miliona KM, i ovaj Ugovor je krajnje štetan po srbijansku firmu.\nNova vlast u Srbiji, prema riječima naših beogradskih izvora, sebi nikako “i ni po koju cijenu” nije mogla dozvoliti realizaciju ovog štetnog i kriminalnog ugovora, te je iskoristila činjenicu da Radišić ne može završtiti zgradu, kako bi u pogodnom momentu raskinula ovaj dokument.\n“Čak i da Radišić nekim čudom uspije završiti objekat, ugovor će biti raskinut”, eksplicitni su naši sagovornici.\nRanije sam objavio da Radišić u cijeli ovaj posao ne bi uložio niti pfeniga, a nakon njegovog završetka ostao bi mu objekat vrijedan cca 250 miliona KM, plus pare od „Telekoma“.\nRadišićeva firma je, maltene, fiktivna i od imovine ima samo 27 dunuma zemljišta do kojeg je došla pod, najblaže rečeno, sumnjivim okolnostima.\nMjesecima su, prošle godine, banjalučani šetali gradom u znak protesta protiv uništenja još jedne zelene površine u centru grada, ali bilo je uzalud.\nRadišić je krenuo u izgradnju objekta na zemljištu koje mu je grad nezakonito dodijelio, a kompletna Vlada RS našla mu se na usluzi, u pokušaju da ovaj nelegalni posao ozakone.\nEkskluzivno: “Telekom Srpske“ Radišićevom „Grand trade“ isplaćuje 254.099.050 KM


Zamena vozačke dozvole od danas i preko eUprave – Kikinda Online News – Kikinda Online News\nZamena vozačke dozvole od danas i preko eUprave – Kikinda Online News\nBy aleksandar.zigic09@gmail.com\t February 2, 2021 February 2, 2021 No Comments\nMinistarstvo unutrašnjih poslova obaveštava građane da je od 2. februara 2021. godine, putem portala eUprava omogućeno elektronsko podnošenje zahteva za izdavanje vozačke dozvole korišćenjem usluge „Zamena vozačke dozvole dostavljanje na kućnu adresu)“.\nElektronska usluga „Zamena vozačke dozvole“ namenjena je građanima-vozačima kojima je istekla važnost probne vozačke dozvole ili vozačke dozvole, koji su promenili ime ili mesto prebivališta kao i onim građanima kojima je probna vozačka, ili vozačka dozvola ukradena, izgubljena ili uništena.\nUsluga omogućuje da građani ne dolaze u područne policijske uprave i policijske stanice radi podnošenja zahteva, već da putem interneta, a preko Portala eUprava, elektronski podnesu zahtev za izdavanje vozačke dozvole uz opcije preuzimanja vozačke dozvole u nadležnoj policijskoj upravi ili policijskoj stanici ili na adresi prebivališta vozača, u kom slučaju će vozačka dozvola biti uručena od strane poštara na adresi prebivališta vozača.\nOpis usluge uslovi njenog korišćenja i način pokretanja nalaze se na portalu eUprava, putem sledećeg linka : https://euprava.gov.rs/usluge/6093\nTakođe, iz MUP-a obaveštavaju građane da je i dalje omogućeno podnošenje zahteva i preuzimanje vozačke dozvole na šalterima policijskih uprava – Uprave za upravne poslove.\nZakonski rok za izdavanje vozačke dozvole je 30 dana od dana kada je zahtev sa portala eUprava dostavljen policijskoj upravi ili stanici nadležnoj po mestu prebivališta vozača.\nPodrška svim privrednim subjektima – posebna praksa lokalne samouprave – Kikinda Online News\nDnevni rezime za utorak 2. februar – Kikinda Online News


Tajni agent 007 - Blic Online\n"MAJKA 12 GODINA NIJE ZNALA KO JOJ JE MUŽ" Džejms Bond stvoren je po uzoru na SRPSKOG ŠPIJUNA, a ovo je ISPOVEST NJEGOVOG SINA\nVest je glasila da se ministar spoljnih poslova Srbije u ponedeljak susreo sa Markom Popovom, sinom britanskog obaveštajca Dušana - Duška Popova, po kome je njegov kolega po poslu i pisac Jan Fleming stvorio lik tajnog agenta 007 iliti Džejmsa Bonda.\nPrvi sekretar za finansije Evropskog pokreta bio je legendarni Duško Popov\nIako zvuči neverovatno, prvi Generalni sekretar Evropskog pokreta, te jedan od utemeljivača ideje o Evropskoj uniji bio je ni manje ni više no Duško Popov, čovek upamćen po činjenici da je po ugledu na njegov lik i delo snimljen kultni holivudski film o Džejmsu Bondu.\nBojl je otišao jer nije hteo da ubije Bonda?\nOd kada je prošle nedelje reditelj Deni Bojl napustio pretprodukciju 25. filma o Džejmsu Bondu, zbog "kreativnih nesuglasica", mediji ne prestaju da istražuju o kojim tačno nesuglasicama je reč.\nRekviziti iz filmske franšize o tajnom agentu 007\nPrepoznatljivi rekviziti iz serijala filmova o Džejmsu Bondu izloženi su u kulturnom centru Velika hala Vilet u Parizu u okviru prezentacije izložbe "Dizajniranje 007: 50 godina Bond stila".\nPirs Brosnan razočaran novim filmom o Džejmsu Bondu\nGlumac Pirs Brosnan nije krio razočarenje kada je pogledao najnoviji deo filma o Džejms Bondu "Spektra".\nU pravom životu Džejms Bond ne bi izdržao ni 7 minuta\nNajpoznatiji filmski špijun, Džejms Bond, je jednostavno besmrtan. On je poput trske koja se savija, ali se nikada ne lomi pod sve žešćim naletima neprijatelja. Međutim u realnosti, ovaj tajni agent bi skončao dok još traje uvodna špica za film.\nSEKSI MEKSIKANKA Ona je nova Bond devojka!\nGlumica Stefani Sigman biće prva "Bond devojka" iz Meksika u predstojećem filmu "Spektra" o čuvenom britanskom tajnom agentu 007.


Mali: Grad plaća troškove ponovnog štampanja računa za Infostan\ndo kraja nedelje cifra\n04.11.2015. 12:58h 03.05.2017. 09:50h\nOn je podsetio da je zbog greške smenjen direktor Infostana i da će i ududuće direktori javnih preduzeća snositi odgovornost za svoje postupke\nBEOGRAD - Gradonačelnik Beograda Siniša Mali izjavio je da će grad preuzeti trošak ponovnog štampanja septembarskog računa za Infostan, a do kraja nedelje će biti poznata i cifra koja je utrošena za te potrebe.\n"Do kraja nedelje imaćete tačnu cifru i to ćemo podeliti sa medijima. Dakle, radi se na obračunu", kazao je Mali novinarima u Beogradu. On je podsetio da je zbog greške smenjen direktor Infostana i da će i ududuće direktori javnih preduzeća snositi odgovornost za svoje postupke.\nMali je danas prisustvovao pokretanju novog softvera za službu Beokom, koja će, kako je navedeno, sada moći da efikasnije i transparentnije prikuplja i odgovara na pritužbe gradjana.\nPrema rečima gradonačelnika, sada će u sistemu jasno videti čitava procedura u vezi sa pritužbama, kao i koliko je vremena potrebno da se na njih reaguje. To će doprineti da se vidi koje službe rade efikasno, a koje ne, tvrdi Mali i dodaje da će samo Beokom zahvaljujući novom softveru sada tri do pet puta brže odgovarati gradjanima.


Policija zaustavila Vučića na putu ka selu Banje\n09.09.2018 11:20 | Agencije\nKosovska policija je zasutavila Aleksandra Vučića i u toku je rasprava sa albanskim policajcima, koji su ga obajstili da je barikada na dva kilometra od njega, javlja Pink.rs.\nUprkos odluci kosovske vlade da otkaže posjetu Banjama, predsjednik Srbije je krenuo ka srpskom selu, piše RTS.\nAlbanci su blokrali sve puteve ka selu Banje zbog najave dolaska predsjednika Srbije.\nBlokade je organizovao predsjednik prištinske skupštine Kadri Veselji uprkos upozorenja Amerikanaca da to ne radi, javila je Radio-televizija Srbije.\nVučić je prije najnovije odluke Prištine rekao novinarima da će pokušati da okolnim putevima dođe u Banje, ali da smatra da će teško u tome uspjeti.\nRTS javlja da je u selu Banje mirno, da su na prilazu mjestu prisutne pojačane snage policije, dok nekoliko stotina stanovnika Srba očekuje dolazak predsjednika Srbije.\nNekoliko stotina Albanaca, bivših pripadnika terorističke OVK, jutros je blokiralo put Kosovska Mitrovica-Srbica.\nOni su na put izvezli kamione, traktore, mehanizaciju, balvane. Organizatori su čelnici opština Srbica, Glogovac, Istok i drugih mjesta koja gravitiraju pojasu koji lokalno stanovništvo zove Drenica.\nPrisutan je sve veći broj naoružanih ljudi, a najavljen je masovniji dolazak albanskog stanovništva.\nKfor i Kosovska policijska služba tvrde da ne mogu da osiguraju bezbjednost.\nSelo Banje nalazi se u Srbici, koja je u potpunosti naseljena Albancima. U Banjama je oko 300 srpskih kuća.\nKonvoj se vraća u Kosovsku Mitrovicu\nAlbanci zauzimaju sve alterantivne puteve prema selu Banje, a gase i internet vezu na dijelu između Kosovske Mitrovice i Srbice, javio je "Sputnik".\nVučić je jutros potvrdio da je dobio te poruke, te prenio informacije, koje je dobio da je izvesni Rahim Geci pucao iz svog naoružanja, valjda "da pokaže da je mnogo jak".\n"Treba da se tresem od straha, mislili su valjda da nikada neću saznati imena ljudi koji to rade. Sada su organizovali blokade bukvalno svuda i to se vidi da je organizovano pošto te vrste spontanosti kod Albanaca nema, nije je nikada ni bilo", rekao je Vučić.


Bujanovac - Kosovski ministar za dijasporu Ibrahim Makoli neće danas doći u Bujanovac, jer mu nije dozvoljeno da pređe preko prelaza Končulj, izjavio je predsednik opštine Bujanovac Šaip Kamberi.\nOn je agenciji Beta rekao da je Makoli stigao na Končulj, gde mu, međutim, srpska policija nije dozvolila prelazak i da je on već na putu natrag u Prištinu.\nPolitički predstavnici Albanaca sa juga Srbije Šaip Kamberi i Riza Halimi ocenili su danas kao "nepotreban politički sklandal" to što kosovskom ministru za dijasporu Ibrahimu Makoliju nije dozvoljeno da preko Končulja dodje u Bujanovac.\n- Za nepuštanje Makolija preko Končulja nema drugog naziva osim da je to nepotreban politički skandal koji je u Bujanovcu izazvala Vlada Srbije i Ministarstvo unutrašnjih poslova - rekao je novinarima predsednik opštine Bujanovac Šaip Kamberi.\nOn je rekao da je poseta Makolija bila simboličan čin uspostavljanja mirnije i stabilnije situacije u tom delu, ali da je Vlada Srbije pokazala da je "uzrok nestabilnosti i ovog dela Srbije i celog zapadnog Balkana".\nKampberi je naveo da je Makoli vraćen sa prelaza Končulj nakon što je policija odbila da sprovede proceduru ulaska.\nOn je rekao da je Makoli, sa kojim je razgovaro na privatnom parkingu na Končulju, bio vidno razočaran, ali da nije želeo da podgreva političku situaciju.\n- Jedna od tema o kojima je trebalo da razgovaramo bilo je i smanjenje polise osiguranja za vozila sa registrarskim tablicama iz centralne Srbije koje, nakon primene sporazuma o slobodi kretanja iznosi 60 evra za 15 dana - kazao je Kamberi.\nOn je dodao da je trebalo da se razgovara i o priznavanju diploma Beograda i Prištine, jer je sporazum o tome praktično neupotrebljiv na terenu.\nJedini poslanik Albanaca sa juga Srbije Riza Halimi rekao je da je policija odbila da obavi proceduru ulaska i da je šef policije u Bujanovcu rekao da nema stav MUP-a Srbije da može da propusti kosovskog ministra za dijasporu i njegove saradnike.\n- Obrazloženje je da postignuti sporazum o slobodi kretanja nije definisao mogućnost ulaska delegacije ministra sa Kosova u centralnu Srbiju zbog čega je i stav najviših vlasti u Srbiji bio da se poseta Makolija ne dozvoli - kazao je Halimi.\nOn je izrazio ogorčenje što Beograd do danas nije reagovao i saopštio stav o najavljenoj poseti Makolija, iako je opština još 10. januara obavestila o tome policiju i nadležne organe.\nKosovski ministar za dijasporu


Vesti online / Sport / Šoutajm / FOTO: Cela Italija "snima" kakvu curu Džeko ima\nDolazak Valtera Sabatinija u Mančester okarakterisan je kao gotov transfer Edina Džeka u Romu. Sportski direktor "vučice" došao je po bosanskog napadača i poneo 12 miliona funti (16.7 miliona evra) u koferu, mada "građani" traže dva i po miliona više. Međutim, verovatno će ga pustiti, jer Džeko ima visoka primanja, a neće biti u prvom planu kod trenera Manuela Pelegrinija.\nNaročito sada kada na "Etihad" stiže Rahim Sterling iz Liverpula, tako da Roma ima čemu da se nada. Agent fudbalera se navodno sve dogovorio i ostalo je samo da se ta dva i po sporna miliona ili istope ili doplate.\nNavijači Rome već slave njegov dolazak na forumima, a italijanski mediji su ga najavili kroz prelepu Amru Silajdžić, Edinovu devojku i top model iz Bosne i Hercegovine.\nUživajte u Amrinim slikama...\nA photo posted by Amra Silajdžić (@amra_silajdzic) on Jul 4, 2015 at 3:17am PDT\nA photo posted by Amra Silajdžić (@amra_silajdzic) on Oct 20, 2014 at 3:02pm PDT\nA photo posted by Amra Silajdžić (@amra_silajdzic) on Oct 12, 2014 at 11:46am PDT\nA photo posted by Amra Silajdžić (@amra_silajdzic) on Oct 6, 2014 at 2:07pm PDT\nA photo posted by Amra Silajdžić (@amra_silajdzic) on Sep 10, 2014 at 7:34pm PDT\nA photo posted by Amra Silajdžić (@amra_silajdzic) on Apr 30, 2014 at 7:04pm PDT\nA photo posted by Amra Silajdžić (@amra_silajdzic) on Apr 26, 2014 at 4:23pm PDT\nA photo posted by Amra Silajdžić (@amra_silajdzic) on Feb 16, 2014 at 4:56pm PST\nA photo posted by Amra Silajdžić (@amra_silajdzic) on Feb 15, 2014 at 4:45pm PST